open-index/open-wikipedia-markdown huggingface dataset:
হেডিংটন স্কুল

**হেডিংটন স্কুল** (ইংরেজিতে: Headington School) ইংল্যান্ডের অক্সফোর্ডে অবস্থিত একটি বালিকা বিদ্যালয়। ১৯১৫ সালে কয়েকজন খ্রিস্টীয় ধর্মযাজক এই বিদ্যালয়টি প্রতিষ্ঠা করেন। এই বিদ্যালয়ের মূলমন্ত্র হচ্ছে ‘ফাইট দ্য গুড ফাইট অফ ফেইথ’। এই বিদ্যালয়টির সংগীতও ‘ফাইট দ্য গুড ফাইট’। ব্রিটিশ বিদ্যালয় সাময়িকী গুড স্কুলস গাইড হেডিংটন স্কুল সম্পর্কে বলেছে, "এটি বিদ্যালয়ের পরিবেশ আনন্দময়। শিক্ষার্থীদের শিক্ষাগত উৎকর্ষতার পাশাপাশি বিদ্যালয়টি তাদের মানসিক বিকাশে খেলাধুলা এবং অন্যান্য সহশিক্ষা কার্যক্রমে গুরুত্ব দিয়ে থাকে"।

## ইতিহাস
হেডিংটন স্কুল ১৯১৫ সালে খ্রিস্টীয় ধর্মযাজকদের একটী দল প্রতিষ্ঠা করেন। তাদের উদ্দেশ্য ছিল প্রথম বিশ্বযুদ্ধ পরবর্তি সময়ে নারীশিক্ষা সম্প্রসারণ করা এবং বালিকাদের উন্নত শিক্ষা প্রদান করা। অক্সফোর্ডের অস্লার রোডে হেডিংটন লজ নামে বিদ্যালয়টি যাত্রা শুরু করে। সেস্ময় বিদ্যালয়টিতে আটটি আবাসিক ছাত্রীনিবাস ছিল। যুদ্ধের পরে বিদ্যালয় প্রাঙ্গনে আরো ভবন নির্মাণ করা হয়। 
১৯২০ সালে হেডিংটন স্কুল ড্যাভেনপোর্ট হাউজ নামে একটি আবাসিক ছাত্রীনিবাস নির্মাণ করে। এই ছাত্রীনিবাসে ২ একর বাগান এবং ১৯ একরবিশিষ্ট চারণভূমি ছিল। ১৯৩০ সালে বিদ্যালয়টির মূল ভবন নতুনভাবে নির্মাণ করা হয়। এটির স্থাপত্যশৈলী নিও-জর্জিয়ান রীতির। ভবনটি স্থাপত্যিক দিক থেকে উচ্চমানসম্পন্ন এবং এতে অনেক খোলামেলা জায়গা রয়েছে। ১৯৪২ সালে বিদ্যালয়টিকে শিক্ষাগত দাতব্য প্রতিষ্ঠান হিসেবে পরিণত করা হয়। স্থানীয় শিক্ষার্থীদের শিক্ষাপ্রদান এবং এর ফলে সামাজিক উৎকর্ষে অবদান রাখার স্বীকৃতিস্বরূপ এই রূপান্তর করা হয়।

## সহশিক্ষা কার্যক্রম
হেডিংটন স্কুলে ৫০-এরও বেশি ধরনের সহশিক্ষা কার্যক্রম চালু রয়েছে।। খেলাধুলা থেকে ডিউক অফ এডিনবার্গ অ্যাওয়ার্ড পর্যন্ত বিভিন্ন ধরনের সহশিক্ষা কার্যক্রমে এই বিদ্যালয়ের শিক্ষার্থীরা অংশগ্রহণ করে। বিদ্যালয়টির খেলার দলসমূহ আঞ্চলিক এবং জাতীয় পর্যায়ে বিভিন্ন প্রতিযোগিতায় অবতীর্ণ হয়। এখানকার রোয়িং বা নৌকাঁচালনা দল ইংল্যান্ডের বিদ্যালয়-পর্যায়ের নৌকাঁচালনা দলসমূহের মধ্যে অন্যতম সফল। সিঙ্গাপুরে অনুষ্ঠিত ২০১০ গ্রীষ্মকালীন যুব অলিম্পিকে এই বিদ্যালয়ের দুইজন শিক্ষার্থী যুক্তরাজ্যের হয়ে অংশগ্রহণ করে এবং স্বর্ণপদক জয় করে। 
হেডিংটন স্কুলের রোবোটিক্স দল ২০১৪ সালের জাতীয় স্টুডেন্ট রোবোটিক্স প্রতিযোগিতায় পুরস্কার অর্জন করে। এটিই ইংল্যান্ডের প্রথম বালিকা বিদ্যালয় যা ২০১৩ সালে জাতীয় রোবোটিক্স প্রতিযোগিতায় অংশগ্রহণ করে। এই বিদ্যালয়ের শিক্ষার্থীদের দল অক্সফোড়্রড মিউজিক ফেস্টিভ্যালেও উল্লেখযোগ্য সঙ্গীত পরিবেশনা করেছে।

## সুবিধাদি
বর্তমানে হেডিংটন বিদ্যালয় ২৩ একর জমির উপরে বিস্তৃত। বিদ্যালয়ে খেলার মাঠ, টেনিস কোর্ট, সুইমিং পুল রয়েছে। গত ১৫ বছরে বিদ্যালয়টি শিল্পকলা বিভাগের জন্য নতুন একটি ভবন, একটি থিয়েটার, নেপিয়ার হাউস নামের একটি নতুন ছাত্রীনিবাস এবং সঙ্গীত ভবন নির্মাণ করেছে। বিদ্যালয়ের আগের ভবনগুলো ১৯৩০ সালে নিও-জর্জিয়ান স্থাপত্যরীতিতে নির্মাণ করা হয়। ইংল্যান্ডের অল্প কয়েকটি বিদ্যালয়ের মধ্যে এই বিদ্যালয়টি অন্যতম যেখানে ঘোড়-দৌড় শেখানোর ব্যবস্থা আছে।

## তথ্যসূত্র


## বহিঃসংযোগ
* হেডিংটন স্কুল অক্সফোর্ড
* হেডিংটন প্রিপারেটরি স্কুল
* প্রোফাইল - *গুড স্কুল গাইড*
* হেডিংটন স্কুল বোট ক্লাব
* প্রোফাইল - মাইডটার

বিষয়শ্রেণী:ইংল্যান্ডের বিদ্যালয়
বিষয়শ্রেণী:অক্সফোর্ডের বিদ্যালয়
বিষয়শ্রেণী:১৯১৫-এ প্রতিষ্ঠিত শিক্ষাপ্রতিষ্ঠান
হাল পুন্‌হা

**হাল পুন্‌হা** বা **আখ্যান যাত্রা** ভারতের পশ্চিমবঙ্গ রাজ্যের পুরুলিয়া জেলার কুড়মি জনজাতির উৎসব।

## পালনরীতি
মাঘ মাসের প্রথম দিন সকাল বেলায় হলকর্ষণ উপলক্ষে হাল পুন্‌হা উৎসব পালিত হয়ে থাকে। সর্বপ্রথমে নতুন পাট নির্মিত দড়ির সাহায্যে হলকর্ষণের জন্য প্রয়োজনীয় বেউনী ও বরহি তৈরী করা হয়। গোবর দিয়ে খামার নিকিয়ে পরিষ্কার করে তিনটি শালকাঠ মাটিতে পুঁতে উনুন তৈরী করা হয়। এরপর উনুনে শালকাঠ দিয়ে জ্বাল দিয়ে শালপাতার থালায় আতপ চাল, ঘি, গুড় দুধ ও গাঁজা সহযোগে ভোগ তৈরী করা হয়। গৃহস্থ বা কৃষক স্নান করে ভেজা কাপড়ে পূজা করে ঈশ্বরের উদ্দেশ্যে ভোগ নিবেদন করেন। বাড়ীতে বা জমিতে আড়াই পাক জাল ঘুরিয়ে হালে এবং গরু বা মোষেরর শিঙে সর্ষের তেল মাখানো হয়। এরপর জড়ো করা গোবরের ওপর আড়াই বার কোদাল কোপাতে হয়। এরপর গ্রামের কোন বৃক্ষতলে ঘি, গুড়, সিঁদুর, আতপ চাল দিয়ে  দিয়ে পূজা করে পশুবলি দেওয়া হয়ে থাকে।

## তথ্যসূত্র

বিষয়শ্রেণী:পশ্চিমবঙ্গের সংস্কৃতি
বিষয়শ্রেণী:পুরুলিয়া জেলার উৎসব
জিহুড়

**জিহুড়** ভারতের পশ্চিমবঙ্গ রাজ্যের পুরুলিয়া জেলার কৃষিভিত্তিক উৎসব।

## পালনরীতি
আশ্বিন মাসের সংক্রান্তির দিন নতুন ধান ঘরে আনার উপলক্ষে জিহুড় উৎসব পালিত হয়ে থাকে। সর্বপ্রথমে খামারের ঘাস কোদাল দিয়ে চেঁছে পরিষ্কার করে  জলে ভিজিয়ে মই দিয়ে সমতল করা হয়। উৎসবের এই অংশকে খামার বাঁধা বলে। এরপর গরুর শিঙে সর্ষের তেল মালিশ করা হয়। গৃহকর্তা স্নান করে ভেজা কাপড়ে খামারের মধ্যে একটি জল ভর্তি মাটির ভাঁড়, একড়ি তামার পয়সা, একটি নতুন ঝাঁটা ও এক মুঠো ডাল রেখে দেন। পরে নবান্ন মখে দিয়ে উৎসব সম্পন্ন হয়।

## তথ্যসূত্র

বিষয়শ্রেণী:পশ্চিমবঙ্গের সংস্কৃতি
বিষয়শ্রেণী:পুরুলিয়া জেলার উৎসব
ইঁজেইপিঁজেই

**ইঁজেইপিঁজেই** ভারতের পশ্চিমবঙ্গ রাজ্যের পুরুলিয়া জেলার কৃষিভিত্তিক উৎসব।

## পালনরীতি
কার্তিক মাসের অমাবস্যার রাত্রে ইঁজেইপিঁজেই উৎসব পালিত হয়ে থাকে। এই উৎসবে গাভীকে দেবীর মর্যাদা দিয়ে পূজা করা হয়ে থাকে। এই রাত্রে গোয়ালে ঘিয়ে ডোবানো সলতার সাহায্যে প্রদীপ জ্বালিয়ে গাভীর শিঙে তেল ও সিঁদুর মাখাতে হয়। গ্রামের প্রত্যেক দরজায় ও তুলসী তলায় শালপাতার ওপর কিছুটা চালের গুঁড়োতে তুলো দিয়ে সলতে ধরিয়ে রেখে পরে সেই পোড়া চালের পিঠা তৈরী করে খাওয়া হয়। সন্ধ্যার সময় *লায়া* গ্রামের *কুলহি মুড়ায়* গাভীর আরাধনা ও *মুঠ* পূজা করেন এবং গরুর মালিকের নিকট অর্থ ও কাপড় আদায় করে থাকেন।

## তথ্যসূত্র

বিষয়শ্রেণী:পশ্চিমবঙ্গের সংস্কৃতি
বিষয়শ্রেণী:পুরুলিয়া জেলার উৎসব
গরইয়া

**গরইয়া** বা **গহাইল পূজা** ভারতের পশ্চিমবঙ্গ রাজ্যের পুরুলিয়া জেলার কৃষিভিত্তিক উৎসব।

## পালনরীতি
কার্তিক মাসের প্রতিপদ তিথিতে গরইয়া উৎসব পালিত হয়ে থাকে। গৃহকর্তা সকাল থেকে উপোস করে দুপুরবেলায় স্নান করে ভেজা কাপড়ে গোয়ালে বসে পূজা করেন। কিছু নীলাভ শালুক ফুল চিটে মাটির দ্বারা সদ্যনির্মিত গোলাকার পিঁড়িতে গুঁজে ও খুঁটিতে পুঁতে রাখা হয়। পূজার উপকরণ হিসেবে ধূপ, সিঁদুর, আতপ চাল, গাওয়া ঘি এবং পিঠে ব্যবহৃত হয়। গরুর গোয়ালে লাল মোরগ এবং মোষের গোয়ালে কালো মুরগি বলি দেওয়া হয়। প্রতিটি গরু ও মোষের শিঙে তেল ও সিঁদুর মাখিয়ে মাথায় ধান শিষের তৈরী মোড় পরানো হয়। এরপর গৃহকর্ত্রী নববস্ত্র পরে উলুধ্বনি দিয়ে গাভি পূজা করেন, যাকে গরু চুমা বলা হয়ে থাকে। সন্ধ্যার সময় চালের গুঁড়ো পানিয়া নামক লতার রসের সাথে মিশিয়ে উঠোনে ছিটিয়ে দেওয়া হয়। উৎসবের এই অংশকে চোখ পুরা বলা হয়ে থাকে।

## তথ্যসূত্র

বিষয়শ্রেণী:পশ্চিমবঙ্গের সংস্কৃতি
বিষয়শ্রেণী:পুরুলিয়া জেলার উৎসব
বাংলাদেশের ডেন্টাল কলেজের তালিকা

বাংলাদেশে ডেন্টাল স্কুলসমুহ সাধারণত ডেন্টাল কলেজ হিসেবে অধিক পরিচিত। মেডিকেল চিকিৎসা শিক্ষার ন্যায় ডেন্টাল চিকিৎসা শিক্ষা দেশের বিভিন্ন প্রান্তে অবস্থিত ডেন্টাল কলেজসমুহের আওতায় পরিচালিত হয়। সরকারী বিশ্ববিদ্যালয় সমূহের মেডিকেল অনুষদের অধীনে এ-সকল ডেন্টাল স্কুলসমুহ পরিচালিত হয়ে থাকে। স্নাতক পর্যায়ে বি.ডি.এস শিক্ষাক্রম পরিচালনার জন্য সংশ্লিষ্ট বিশ্ববিদ্যালয়সমুহ ডেন্টাল কলেজ পরিচালনা ও পর্যবেক্ষণ করে এবং এর প্রয়োজনে পেশাদার পরীক্ষাগ্রহণ, সিলেবাস প্রণয়ন, শিক্ষা পদ্ধতি ঠিক করাসহ যাবতীয় একাডেমিক কার্যক্রম নিয়ন্ত্রণ করে থাকে।

## সরকারি ডেন্টাল কলেজ ও ডেন্টাল ইউনিট

বাংলাদেশের একমাত্র পূর্ণাঙ্গ সরকারি ডেন্টাল মেডিকেল কলেজ হলো ঢাকা ডেন্টাল কলেজ। এছাড়া দেশের আটটি সরকারি মেডিকেল কলেজে আছে ডেন্টাল ইউনিট। প্রতিটি কলেজ একটি সরকারি বিশ্ববিদ্যালয়ের অধিভুক্ত থাকে। এসব প্রতিষ্ঠান *“ব্যাচেলর অব ডেন্টাল সার্জারি (বিডিএস)”* ডিগ্রি প্রদান করে। সরকারি ডেন্টাল কলেজ/ইউনিটসমূহে মোট আসন সংখ্যা ৫৪৫ টি।

### সরকারি ডেন্টাল কলেজ

### সরকারি ডেন্টাল ইউনিট

## বিশ্ববিদ্যালয় অধিভুক্ত সরকারি ও বেসরকারি ডেন্টাল কলেজের তালিকা

***[[ঢাকা বিশ্ববিদ্যালয়|ঢাকা বিশ্ববিদ্যালয়ের]] অধিভুক্ত ডেন্টাল কলেজসমুহের তালিকা***
# ঢাকা ডেন্টাল কলেজ
# শহীদ সোহরাওয়ার্দী মেডিকেল কলেজ (ডেন্টাল ইউনিট)
# স্যার সলিমুল্লাহ মেডিকেল কলেজ (ডেন্টাল ইউনিট)
# ময়মনসিংহ মেডিকেল কলেজ (ডেন্টাল ইউনিট)
# শেরে-ই-বাংলা মেডিকেল কলেজ (ডেন্টাল ইউনিট)
# আপডেট ডেন্টাল কলেজ ও হাসপাতাল
# পাইওনিয়ার ডেন্টাল কলেজ ও হাসপাতাল
# বাংলাদেশ ডেন্টাল কলেজ
# সিটি ডেন্টাল কলেজ
# ইউনিভার্সিটি ডেন্টাল কলেজ
# সাপ্রো ডেন্টাল কলেজ
# হালনাগাদ ডেন্টাল কলেজ
# মার্ক্স ডেন্টাল কলেজ
# সাফেনা উইমেন'স ডেন্টাল কলেজ
# মান্ডি ডেন্টাল কলেজ
# এম এইচ শমরিতা মেডিকেল কলেজ (ডেন্টাল ইউনিট)

***[[চট্টগ্রাম মেডিকেল বিশ্ববিদ্যালয়|চট্টগ্রাম মেডিকেল বিশ্ববিদ্যালয়ের]] অধিভুক্ত ডেন্টাল কলেজসমুহ***
# চট্টগ্রাম মেডিকেল কলেজ (ডেন্টাল ইউনিট)
# চট্টগ্রাম ইন্টারন্যাশানাল ডেন্টাল কলেজ

***[[রাজশাহী মেডিকেল বিশ্ববিদ্যালয়|রাজশাহী মেডিকেল বিশ্ববিদ্যালয়ের]] অধিভুক্ত ডেন্টাল কলেজসমুহ***
# রাজশাহী মেডিকেল কলেজ (ডেন্টাল ইউনিট)
# রংপুর মেডিকেল কলেজ (ডেন্টাল ইউনিট)
# রংপুর ডেন্টাল কলেজ
# উদয়ণ ডেন্তাল কলেজ,রাজশাহী

***[[সিলেট মেডিকেল বিশ্ববিদ্যালয়|সিলেট মেডিকেল বিশ্ববিদ্যালয়ের]] অধিভুক্ত ডেন্টাল কলেজসমুহ***
# এম.এ.জি. ওসমানী মেডিকেল কলেজ (ডেন্টাল ইউনিট)

## আরও দেখুন
*বাংলাদেশের শিক্ষা ব্যবস্থা
*বিশ্ববিদ্যালয় মঞ্জুরী কমিশন (বাংলাদেশ)
*বাংলাদেশের বিশ্ববিদ্যালয়
*বাংলাদেশের বিশ্ববিদ্যালয়ের তালিকা
*বাংলাদেশের বিদ্যালয়ের তালিকা
*বাংলাদেশের কলেজের তালিকা
*বাংলাদেশের ইনস্টিটিউটের তালিকা
*বাংলাদেশের মেডিকেল কলেজের তালিকা
*বাংলাদেশে টেক্সটাইল শিক্ষা
*বাংলাদেশের স্থাপত্য শিক্ষা প্রতিষ্ঠানের তালিকা

বিষয়শ্রেণী:বাংলাদেশের উচ্চ শিক্ষা
বিষয়শ্রেণী:ডেন্টাল স্কুলসমুহের তালিকা
বিষয়শ্রেণী:বাংলাদেশের মেডিকেল কলেজ
বিষয়শ্রেণী:বাংলাদেশের বিশ্ববিদ্যালয় ও মহাবিদ্যালয়ের তালিকা
বিষয়শ্রেণী:বাংলাদেশে উচ্চ শিক্ষা
বিষয়শ্রেণী:এশিয়ার বিশ্ববিদ্যালয় ও মহাবিদ্যালয়ের তালিকা
বিষয়শ্রেণী:বাংলাদেশের দন্ত্য চিকিৎসা শিক্ষাপ্রতিষ্ঠান
পরমাণুবাদ

থাম্ব|পরমাণুবাদ
**পরমাণুবাদ** (গ্রিক: Atomos অর্থাৎ কর্তন-অযোগ্য) একটি প্রাকৃতিক দর্শন যার ধারণা বেশ কয়েকটি প্রাচীন দর্শন স্কুলে গড়ে উঠেছিল। পরমাণুবাদীরা বলতেন প্রাকৃতিক বিশ্ব দুটি মৌলিক অংশ নিয়ে গঠিত: অবিভাজ্য পরমাণু এবং শূন্যস্থান।

প্রাচীন গ্রিসের বেশ কয়েকজন গুরুত্বপূর্ণ তাত্ত্বিক পরমাণুবাদে বিশ্বাস করতেন। সে সময় Leucippus, দেমোক্রিতুস, এপিকুরোস এবং লুক্রেশিয়ুস এর মত দার্শনিকরা একটি পদ্ধতিগত ও পরিপূর্ণ প্রাকৃতিক দর্শন গড়ে তুলতে চেষ্টা করেছিলেন যা অনুসারে অসীম শূন্যতার মাঝে এক অবিভাজ্য পরমাণুর সাথে আরেক পরমাণুর সংঘর্ষের ফলেই মহাবিশ্বের সকল কিছুর উৎপত্তি ঘটেছে।

এরিস্টটলের মতে পরমাণু অখণ্ডনীয়, ধ্বংসহীন, অপরিবর্তনীয় এবং তাদের অসংখ্য আকার ও আকৃতি রয়েছে। তারা শূন্যের মধ্যে দিয়ে চলমান থাকে এবং মাঝেমধ্যে অন্য সব পরমাণুর সাথে ধাক্কা খেয়ে বা মিলিত হয়ে গুচ্ছ তৈরি করে। বিভিন্ন আকার, আকৃতি, বিন্যাস ও অবস্থানের এসব গুচ্ছের মাধ্যমেই মহাবিশ্বের সব বড় বড় বস্তু গঠিত হয়।

## তথ্যসূত্র


বিষয়শ্রেণী:গ্রিক দর্শন
বিষয়শ্রেণী:অধিবিদ্যামূলক তত্ত্ব
বেগুনি বিগ্নোনিয়া

**বিগ্নোনিয়া** () হচ্ছে বিগ্নোনিয়াসি পরিবারের একটি একপ্রজাতি বিশিষ্ট গণের নাম। এই গণের একমাত্র প্রজাতিটির বৈজ্ঞানিক নাম হচ্ছে ***Saritaea magnifica***, এবং এর ইংরেজি নাম হচ্ছে **glowvine**. এই প্রজাতির গাছে বেগুনি রঙের বেল আকারের ফুল ফোটে। এদের আদি নিবাস কলম্বিয়া ও ইকুয়েডর। এদের চাষাবাদের জন্য হিউমাস যুক্ত মাটি এবং উষ্ণ এবং আধা-উষ্ণমণ্ডলীয় জলবায়ু দরকার।

## তথ্যসূত্র

## অতিরিক্ত পাঠ
* Ellison, Don (1999) Cultivated Plants of the World. London: New Holland (1st ed.: Brisbane: Flora Publications International, 1995) 
* Graf, Alfred Byrd (1986) Tropica: color cyclopedia of exotic plants and trees for warm-region horticulture—in cool climate the summer    garden or sheltered indoors; 3rd ed. East Rutherford, N.J.: Roehrs Co
* Lord, Tony (2003) Flora : The Gardener's Bible : More than 20,000 garden plants from around the world. London: Cassell.  
* Botanica Sistematica

বিষয়শ্রেণী:বিগ্নোনিয়াসি
বিষয়শ্রেণী:ইকুয়েডরের উদ্ভিদ
বিষয়শ্রেণী:কলম্বিয়ার উদ্ভিদ
বিষয়শ্রেণী:একপ্রজাতি বিশিষ্ট গণ
বিষয়শ্রেণী:উদ্ভিদ
রাঙা ঠোঁট

**রাঙা ঠোঁট** বা **লাল ঠোঁট** (), (বৈজ্ঞানিক নাম: ***Psychotria elata***) হচ্ছে রুবিয়াসি পরিবারের একটি উদ্ভিদ প্রজাতি। এদের ফুল হয় ছোট এবং মঞ্জরীপত্র দেখতে ফুলের মতো। পরে যখন ফুল-কুঁড়ি বের হয় তখন আর এর রাঙ্গা ঠোটের সৌন্দর্য থাকে না। এই মঞ্জরীপত্র ফুলের পাপড়ির মতই কাজ করে হামিংবার্ড বা পতঙ্গকে আকর্ষণ করার জন্যে। দক্ষিণ আমেরিকার বর্ষাবনের গাছ, এখন অনেক কম দেখা যায় সম্ভবত পরিবেশ দূষণের কারণে।

## তথ্যসূত্র

বিষয়শ্রেণী:দক্ষিণ আমেরিকার উদ্ভিদ
বিষয়শ্রেণী:রুবিয়েসি
ইন্দোনেশিয়া এয়ারএশিয়া ফ্লাইট ৮৫০১

**ইন্দোনেশিয়া এয়ারএশিয়া ফ্লাইট ৮৫০১** (**QZ8501**/**AWQ8501**) ইন্দোনেশিয়া এয়ারএশিয়া বিমানটি ইন্দোনেশিয়া থেকে সিঙ্গাপুর যাওয়ার পথে ২৮ ডিসেম্বর, ২০১৪ সালে হারিয়ে যায়, এসময় বিমানটিতে ১৫৫ জন যাত্রী এবং ৭ জন কর্মী ছিল। ইন্দোনেশিয়া এয়ারএশিয়া মালেশিয়ার অধিভুক্ত কম খরচের একটি বিমান সংস্থা।

প্রাথমিক পর্যায়ে- ভারি ঝড়বৃষ্টি এবং বজ্রপাৎ; বিমানটির নিখজের কারণ হিসাবে বিবেচনা করা হয়েছিল।

## নিখোঁজ

 

ফ্লাইটটি পশ্চিম ইন্দোনেশিয়ান সময় (ইউটিসি+০৭) ০৫.৩৫ মিনিটে জুরাবায়ার জুনাইদা আন্তর্জাতিক বিমানবন্দর থেকে উড্ডয়ন করে এবং চাঙ্গি আন্তর্জাতিক বিমানবন্দরে সিঙ্গাপুর স্থানীয় সময় (ইউটিসি+০৮)সকাল ০৮ঃ৩০ মিনিটে অবতরন করার কথা ছিল। বিমানটি ইন্দোনেশিয়ান এয়ার ট্রাফিক নিয়ন্ত্রণ অধীনে থাকার সময় খারাপ আবহাওয়া কারণ দেখিয়ে মূল ফ্লাইট পাথ থেকে বিচ্যুতির অণুরোধ জানায়। পাইলট পুরু মেঘ এড়াতে  আরোহণের অণুরোধ করেছিল, যদিও ট্রান্সপন্ডার দ্বারা নির্দেশিত এবং ফ্লাইটরাডার দ্বারা সংগৃহীত উচ্চতা ছিল . এয়ার ট্রাফিক নিয়ন্ত্রকের সঙ্গে বিমানটির যোগাযোগ বিচ্ছিন্ন হয় স্থানীয় সময় সকাল ০৬ঃ১৭ মিনিটে  যখন বিমানটি জাভা সাগরে বেলিতাং দ্বীপের কাছাকাছি ছিল  ইন্দোনেশিয়ান এয়ার ট্রাফিক নিয়ন্ত্রণ অধীনে, স্বাভাবিক উচ্চতা ও গতিতে একটি আবহাওয়া বিশ্লেষণ বলছে, বিমান নিখোঁজের কয়েক মিনিট পূর্বে একটি ঝড়ের কবলে পরেছিল। জাভা দ্বীপ

ইন্দোনেশিয়ান পরিবহন মন্ত্রণালয় বলেছে, নিখোঁজ বিমান থেকে কোন বিপদ সংকেত পাঠানো হয়নি। 

### নিখোঁজের সময়রেখা

## বিমান
থাম্ব|ইন্দোনেশিয়া এয়ারএশিয়া এয়ারবাস A320
বিমানটির নির্মাতা সংস্থা এয়ারবাস (মডেল - ৩২০) ক্রমিক নং ৩৬৪৮, বিমান নিবন্ধন নন PK-AXC. এটি প্রথম উড্ডয়ন করে ২৫ সেপ্টেম্বর, ২০০৮ এবং এয়ারএশিয়াকে হস্তান্তর করা হয় ১৫ অক্টোবর, ২০০৮। বিমান প্রায় ১৩,৬০০ ফ্লাইট এবং প্রায় ২৩,০০০ ফ্লাইট ঘণ্টা চলেছে। এটির সর্বশেষ নির্ধারিত রক্ষনাবেক্ষন করা হয় ১৬ নভেম্বর, ২০১৪ সালে। বিমানতে দুটি আন্তর্জাতিক CFM56-5B6 ইঞ্জিন এবং ১৮০ জন যাত্রী বহন করার জন্য তৈরি।

## যাত্রী ও ক্রু

এয়ারএশিয়া ১৬২ জন যাত্রী ও ক্রূর জাতীয়তা প্রকাশ করেছে, যাদের মধ্যে ১৪৪ জন বয়স্ক, ১৭ শিশু এবং একটি নবজাতক। 

বিমানে পাইলট ছিলেন:
* ক্যাপ্টেন ইরিয়ান্ত, যিনি মোট ২০,২৭৫ ঘণ্টা বিমান চালিয়েছে, যার মধ্যে এয়ারএশিয়াতে ৬,১০০ ঘণ্টা।
* ফার্স্ট অফিসার রেমি ইমানুয়েল প্লেসেল, যিনি এয়ারএশিয়াতে ২,২৭৫ ঘণ্টা বিমান পরিচালনা করেছেন।

## নোট

## তথ্যসূত্র

## বহিঃসংযোগ

বিষয়শ্রেণী:বিমান দুর্ঘটনা
বিষয়শ্রেণী:বিমান
বিষয়শ্রেণী:এয়ার এশিয়া
বিষয়শ্রেণী:আকাশ
বিষয়শ্রেণী:যানবাহন
বিষয়শ্রেণী:এয়ারএশিয়া
বিষয়শ্রেণী:ইন্দোনেশিয়ার বিমান দুর্ঘটনা ও ঘটনা
সেন্ট যোসেফস্ স্কুল এন্ড কলেজ

** সেন্ট যোসেফস্ স্কুল এন্ড কলেজ** নাটোর জেলার  বনপাড়ায় অবস্থিত একটি বিদ্যালয়। খ্রিস্টান ধর্মপ্রচারকদের দ্বারা প্রতিষ্ঠিত বিদ্যালয়টির যাত্রা শুরু হয় ১৯৬৩ সালে। স্কুলটি ২০১৩ সালে ৫০ বছরের জুবিলী পালন করেছে। 

## ইতিহাস
১৯৩০ সালে খ্রিস্টান ধর্মপ্রচারক কানেভল্লীর সহযোগিতায় সেন্ট যোসেফস্ প্রাথমিক বিদ্যালয় এর যাত্রা শুরু হয়। পরে ফাদার কাত্তানেয় এর চেষ্টায় ৫ম শ্রেণী খোলা হয়। শিক্ষক হিসেবে নিয়োগপ্রাপ্ত হন পলিক গমেজ, যোসেফ ছৈয়াল, প্রয়াত ডানিয়েল কোড়াইয়া, প্রয়াত যোসেফ রোজারিও, প্রয়াত ফ্রান্সিস কস্তা ও লুইজা দিদি মনি। এরপর কানেভল্লীর আহ্বানে প্রয়াত আঃ ছাত্তার চৌধুরী শিক্ষক ও পরামর্শক  হিসেবে যুক্ত হন।
১৯৬৩ সালে ভেরপল্লী ও চেসকাতোর অক্লান্ত চেষ্টায় বর্তমান গীর্জার  সংলগ্ন চত্বরে নির্মিত হয় ১১ কক্ষ বিশিষ্ট ইংরেজি U আকৃতির বৃহদাকার এই স্কুল। এতে ব্যবহৃত জমিটি দান করেন মরহুম রহিম উদ্দিন মৃধা ও কাউন্সিলর চেয়ারম্যান মরহুম রকিব উল্লাহ মৃধা এবং সার্বিক  সহযোগিতা করেন মরহুম সাব্দুল আলী প্রমাণিক। এ সময়েই স্কুলটি জুনিয়র হাই স্কুলে উন্নিত করা হয়।

২০১৫ সালে এর কলেজ শাখা উদ্বোধন করা হয়।  ২০১৮ সালে সেন্ট যোসেফস্ প্রাইমারি স্কুলকে সেন্ট যোসেফস্ হাইস্কুলের সাথে যুক্ত করা হয় এবং পুনঃনামকরণ করে সেন্ট যোসেফস স্কুল এন্ড কলেজ করা হয়।

বর্তমানে  প্রাথমিক শাখার শিক্ষাথী সংখ্যা ৯৫০ জন এবং মাধ্যমিক শাখার শিক্ষাথী সংখ্যা ১৩৫৬ জন। অধ্যক্ষ ড. ফা: শংকর ডমিনিক গমেজের নেতৃত্বে  প্রাইমারি শাখায় ১৫ জন শিক্ষক, মাধ্যমিক শাখায় ৩৭ জন শিক্ষক এবং কলেজ শাখায় ২০ জন প্রভাষক শিক্ষা দিয়ে যাচ্ছেন।

## শিক্ষা কার্যক্রম

### পাঠ্যক্রম
এই প্রতিষ্ঠানে নার্সারি থেকে ১২শ শ্রেণী পর্যন্ত ছাত্রদের পাঠদান করা হয়। মাধ্যমিক ও উচ্চ মাধ্যমিক শ্রেণীতে বিজ্ঞান, মানবিক ও বাণিজ্য শাখায় শিক্ষার্জনের সুযোগ রয়েছে।

### পাঠদান পদ্ধতি
পর্বশেষ পরীক্ষা ছাড়াও প্রতি পর্বে দু'টি করে শ্রেণী-পরীক্ষা গ্রহণ করা হয়।

### ফলাফল
প্রতিষ্ঠাকালীন সময় হতে সেন্ট যোসেফস স্কুল এন্ড কলেজ পি.এস.সি, জে.এস.সি, এস.এস.সি ও এইচ.এস.সি পরীক্ষায় কৃতিত্বপূর্ণ ফলাফল করছে।

**২০১৯ হতে বর্তমান সময় পর্যন্ত সেন্ট যোসেফস স্কুল এন্ড কলেজের এইস.এস.সি পরীক্ষার ফলাফল নিম্নরূপ:**

**২০১৯ হতে বর্তমান সময় পর্যন্ত এস.এস.সি পরীক্ষায় এ প্রতিষ্ঠানের ফলাফল নিম্নরূপ:**

## সাফল্য
১৯৮৭ সালে শ্রেষ্ঠত্বের জন্য বিদ্যালয়টি  জাতীয় পুরস্কার লাভ করে। এছাড়া ১৯৮৮, ১৯৯১ ও ২০১০ সালে এই বিদ্যালয়টি নাটোর জেলার শ্রেষ্ঠ বিদ্যালয়ের স্বীকৃতি লাভ করে এবং ২০২১ সালের এইচএসসি পরীক্ষায় নাটোর জেলার সবচেয়ে বেশি এ প্লাস পায় এই প্রতিষ্ঠানের কলেজ শাখা থেকে।

## তথ্যসূত্র

বিষয়শ্রেণী:নাটোর জেলার বিদ্যালয়
বিষয়শ্রেণী:খ্রিস্টান শিক্ষাপ্রতিষ্ঠান
ওয়াহাব রিয়াজ

**ওয়াহাব রিয়াজ** (পাঞ্জাবি, ) হলেন একজন পাকিস্তানি আন্তর্জাতিক ক্রিকেটার। তিনি বা-হাতি ফাস্ট বোলার এবং ডান হাতি ব্যাটসম্যান হিসেবে পরিচিত। রিয়াজ লাহোরের এইটসান কলেজের সাবেক ছাত্র। তিনি প্রায়শই  গতিতে বল করতে পারেন এবং  বল করে থাকেন।

## খেলোয়াড়ী জীবন
ওয়াহাব রিয়াজের ২০১০ সালের সিরিজের তৃতীয় টেস্টে ইংল্যান্ডের বিরুদ্ধে তার টেস্ট ক্রিকেটে অভিষেক হয়। ইংল্যান্ড প্রথমে ব্যাটিং করতে নামে এবং ওয়াহাব ৬৩ রান খরচ করে ৫ উইকেট লাভ করেন। পাকিস্তানের প্রথম ইনিংসে ওয়াহাব ৩ নং ব্যাটিং করতে নেমে ২৭ রান করেন।

১ মার্চ, ২০১৫ তারিখে ব্রিসবেন ক্রিকেট গ্রাউন্ডে অনুষ্ঠিত ক্রিকেট বিশ্বকাপে পাকিস্তানের প্রথম ক্রিকেটার হিসেবে বিশ্বকাপের কোন খেলায় রিয়াজ অর্ধ-শতকসহ ৪ উইকেট লাভ করেন। খেলায় তিনি ম্যান অব দ্য ম্যাচের পুরস্কার লাভ করেন।

## আন্তর্জাতিক কীর্তি
### টেস্টে ৫ উইকেট লাভ

### ওডআইয়ে ৫ উইকেট লাভ

## আন্তর্জাতিক পুরস্কার
### টেস্ট ক্রিকেট
#### ম্যান অব দ্যা ম্যাচ পুরস্কার

### একদিনের আন্তর্জাতিক ক্রিকেট
#### ম্যান অব দ্যা ম্যাচ পুরস্কার

### টুয়েন্টি২০ আন্তর্জাতিক ক্রিকেট
#### ম্যান অব দ্যা ম্যাচ পুরস্কার

## আরও দেখুন
* সোহেল তানভীর

## তথ্যসূত্র

## বহিঃসংযোগ
* 

বিষয়শ্রেণী:পাকিস্তানি ক্রিকেটার
বিষয়শ্রেণী:১৯৮৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:পাকিস্তানের টেস্ট ক্রিকেটার
বিষয়শ্রেণী:টেস্ট ক্রিকেট অভিষেকে ৫ উইকেট লাভকারী ক্রিকেটার
বিষয়শ্রেণী:পাকিস্তানের একদিনের আন্তর্জাতিক ক্রিকেটার
বিষয়শ্রেণী:২০১১ ক্রিকেট বিশ্বকাপের ক্রিকেটার
বিষয়শ্রেণী:২০১৫ ক্রিকেট বিশ্বকাপের ক্রিকেটার
বিষয়শ্রেণী:২০১৯ ক্রিকেট বিশ্বকাপের ক্রিকেটার
বিষয়শ্রেণী:পাকিস্তানের টুয়েন্টি২০ আন্তর্জাতিক ক্রিকেটার
বিষয়শ্রেণী:কেন্টের ক্রিকেটার
বিষয়শ্রেণী:রুহুনা রয়্যালসের ক্রিকেটার
বিষয়শ্রেণী:লাহোর থেকে আগত ক্রিকেটার
বিষয়শ্রেণী:লাহোর রবির ক্রিকেটার
বিষয়শ্রেণী:গালে গ্ল্যাডিয়েটর্সের ক্রিকেটার
বিষয়শ্রেণী:জাফনা কিংসের ক্রিকেটার
বিষয়শ্রেণী:ঢাকা ডমিনেটর্সের ক্রিকেটার
বিষয়শ্রেণী:আইচিসন কলেজের প্রাক্তন শিক্ষার্থী
বিষয়শ্রেণী:লাহোরের ক্রিকেটার
বিষয়শ্রেণী:লাহোর হোয়াইটসের ক্রিকেটার
বিষয়শ্রেণী:লাহোর ব্লুজের ক্রিকেটার
বিষয়শ্রেণী:করাচি পোর্ট ট্রাস্টের ক্রিকেটার
বিষয়শ্রেণী:হায়দ্রাবাদের (পাকিস্তান) ক্রিকেটার
বিষয়শ্রেণী:ন্যাশনাল ব্যাংক অব পাকিস্তানের ক্রিকেটার
বিষয়শ্রেণী:পাঞ্জাবের (পাকিস্তান) ক্রিকেটার
বিষয়শ্রেণী:সারের ক্রিকেটার
বিষয়শ্রেণী:রংপুর রাইডার্সের ক্রিকেটার
বিষয়শ্রেণী:পেশাওয়ার জালমির ক্রিকেটার
বিষয়শ্রেণী:এসেক্সের ক্রিকেটার
বিষয়শ্রেণী:বার্বাডোস রয়্যালসের ক্রিকেটার
বিষয়শ্রেণী:ওয়াটার এন্ড পাওয়ার ডেভেলপম্যান্ট অথরিটির ক্রিকেটার
বিষয়শ্রেণী:ডার্বিশায়ারের ক্রিকেটার
বিষয়শ্রেণী:কুমিল্লা ভিক্টোরিয়ান্সের ক্রিকেটার
বিষয়শ্রেণী:খাইবার পাখতুনখোয়ার ক্রিকেটার
বিষয়শ্রেণী:দক্ষিণ পাঞ্জাবের ক্রিকেটার
বিষয়শ্রেণী:কেপ টাউন ব্লিৎজের ক্রিকেটার
বিষয়শ্রেণী:সেন্ট লুসিয়া কিংসের ক্রিকেটার
বিষয়শ্রেণী:মধ্য পাঞ্জাবের ক্রিকেটার
বিষয়শ্রেণী:খুলনা টাইগার্সের ক্রিকেটার
বিষয়শ্রেণী:২১শ শতাব্দীর পাকিস্তানি রাজনীতিবিদ
বিষয়শ্রেণী:পাঞ্জাব বিশ্ববিদ্যালয়, লাহোরের প্রাক্তন শিক্ষার্থী
কালনীর ঢেউ

***কালনীর ঢেউ*** বাংলা লোকশিল্পের অন্যতম দিকপাল বাউল সম্রাট শাহ আবদুল করিম রচিত একটি গানের বই।

## প্রকাশকাল ও প্রকাশক
গ্রন্থটির প্রকাশক হচ্ছেন মোঃ নুরজালাল (বাবুল)।১৩৮৮ বঙ্গাব্দের আশ্বিনে (১৯৮১ সালের সেপ্টেম্বর মাসে) গ্রন্থটি প্রথম প্রকাশিত হয়। বর্তমানে গ্রন্থটির ষষ্ঠ সংস্করণ বাজারে পাওয়া যাচ্ছে।
## বিবরণ
বিভিন্ন ধরনের সর্বমোট ১৬৭টি গান নিয়ে গ্রন্থটি রচিত হয়েছে। প্রকাশক গানগুলোকে বিভিন্ন শ্রেণীতে বিভক্ত করেছেন। শ্রেণীগুলো হচ্ছে
* আত্ম পরিচয়
* আল্লা স্মরণ
* নবি স্মরণ
* ওলি স্মরণ
* মুর্শিদ স্মরণ
* ভক্তি গীতি
* দেহতত্ত্ব
* মন মানুষের সন্ধানে
* মনঃশিক্ষা
* নিগূড় তত্ত্ব
* সারি গান
* বিচ্ছেদ
* প্রণয় গীতি
* আঞ্চলিক
* হাওর এলাকার গান
* দেশের গান
## তথ্যসূত্র

বিষয়শ্রেণী:১৯৮১-এর বই
কর্ণ শর্মা

**কর্ণ বিনোদ শর্মা** (জন্ম: ২৩ অক্টোবর, ১৯৮৭) উত্তরপ্রদেশের মিরাটে জন্মগ্রহণকারী ভারতের উদীয়মান ক্রিকেটার। ভারত ক্রিকেট দলের অন্যতম সদস্য **কর্ণ শর্মা** অল-রাউন্ডার হিসেবে প্রতিদ্বন্দ্বিতা করছেন। এছাড়াও ঘরোয়া ক্রিকেটে রেলওয়ে ক্রিকেট দলে খেলছেন। বামহাতি ব্যাটসম্যান ও লেগ ব্রেক বোলিংয়ের পারদর্শী তিনি।

## প্রারম্ভিক জীবন
২০০৭-০৮ মৌসুমের রঞ্জি ট্রফিতে কার্নেল সিং স্টেডিয়ামে জম্মু ও কাশ্মিরের বিপক্ষে প্রথম-শ্রেণীর ক্রিকেটে বিশেষজ্ঞ ব্যাটসম্যান হিসেবে প্রথমবারের মতো অংশ নেন। ১৭ চারের মারে ২৩২ বলে ১২০ রান সংগ্রহ করেন যাতে তার দল রেলওয়ে ক্রিকেট দল ইনিংস ও ৮৮ রানের ব্যবধানে পরাজিত করে। ২০১৪ সালের ইন্ডিয়ান প্রিমিয়ার লিগে সানরাইজার্স হায়দরাবাদের সাথে চুক্তিবদ্ধ হন ও ২৫.০৬ গড়ে ১৫ উইকেট তুলে নেন। ভারত এ-দলের সদস্য হিসেবে চারদেশীয় প্রতিযোগিতায় অংশ নেন। সেখানে তিন খেলায় অংশ নেন। তন্মধ্যে দক্ষিণ আফ্রিকা এ-দলের বিপক্ষে ১৬ বলে ৩৯ রান সংগ্রহ করে দলকে জয়ে প্রভূত সহায়তা করেন।

## খেলোয়াড়ী জীবন
৫ আগস্ট, ২০১৪ তারিখে বিসিসিআই কর্তৃক ক্যাপ প্রত্যাশী কেরালার উইকেট-কিপার সঞ্জু স্যামসনের সাথে তাকেও ইংল্যান্ডের বিপক্ষে ১৭-সদস্যের ভারতের একদিনের ও টুয়েন্টি২০ আন্তর্জাতিক দলে খেলার জন্য মনোনীত করা হয়। তিনি অমিত মিশ্রের পরিবর্তে দলে ঠাঁই পান।

৭ সেপ্টেম্বর, ২০১৪ তারিখে টুয়েন্টি২০ আন্তর্জাতিকে ইংল্যান্ড সফরে স্বাগতিক ইংল্যান্ডের বিপক্ষে অভিষেক ঘটে তার। খেলায় তিনি জো রুটের উইকেটসহ ১/২৮ পান। এরপর ১৩ নভেম্বর, ২০১৪ তারিখে সফরকারী শ্রীলঙ্কা ক্রিকেট দলের বিপক্ষে একদিনের আন্তর্জাতিকে অভিষিক্ত হন তিনি। ৯ ডিসেম্বর, ২০১৪ তারিখে অ্যাডিলেডে অস্ট্রেলিয়ার বিপক্ষে টেস্ট অভিষেক ঘটে।

## ইন্ডিয়ান প্রিমিয়ার লিগ
আইপিএলের ফ্রাঞ্চাইজ দল সানরাইজার্স হায়দরাবাদ দলের পক্ষে ২০১৩ সালে চুক্তিবদ্ধ হন। বোলিং লাইন-আপে ডেল স্টেইন, থিসারা পেরেরা ও অমিত মিশ্রের সাথে তিনি বিপক্ষের ব্যাটসম্যানদের মোকাবেলায় জড়িত হন। প্রতিযোগিতার শুরুতে কিংস ইলাভেন পাঞ্জাবের ব্যাটসম্যানদেরকে তার স্পিন দিয়ে সম্মোহিত করেন।

## তথ্যসূত্র

## বহিঃসংযোগ
* Karn Sharma - Cricinfo
* Karn Sharma's profile page on Wisden

বিষয়শ্রেণী:ভারতীয় ক্রিকেটার
বিষয়শ্রেণী:১৯৮৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতের একদিনের আন্তর্জাতিক ক্রিকেটার
বিষয়শ্রেণী:ভারতের টুয়েন্টি২০ আন্তর্জাতিক ক্রিকেটার
বিষয়শ্রেণী:রেলওয়েজের ক্রিকেটার
বিষয়শ্রেণী:রয়্যাল চ্যালেঞ্জার্স বেঙ্গালুরুর ক্রিকেটার
বিষয়শ্রেণী:সানরাইজার্স হায়দ্রাবাদের ক্রিকেটার
বিষয়শ্রেণী:চেন্নাই সুপার কিংসের ক্রিকেটার
বিষয়শ্রেণী:ভারতের টেস্ট ক্রিকেটার
বিষয়শ্রেণী:ইন্ডিয়া গ্রিনের ক্রিকেটার
বিষয়শ্রেণী:ইন্ডিয়া রেডের ক্রিকেটার
বিষয়শ্রেণী:মুম্বই ইন্ডিয়ান্সের ক্রিকেটার
বিষয়শ্রেণী:২১শ শতাব্দীর ভারতীয় পুরুষ ক্রীড়াবিদ
নাফাখুম জলপ্রপাত

থাম্ব|নাফাখুম জলপ্রপাত
**নাফাখুম জলপ্রপাত** বান্দরবান জেলায় অবস্থিত একটি প্রাকৃতিক জলপ্রপাত। নাফাখুম শব্দটি মারমা শব্দ *"ঙাফা-খোং"* থেকে এসেছে। *"ঙাফা"* অর্থ 'মাছ' আর *"খোং"* অর্থ 'জলপ্রপাত'।  রেমাক্রী নদীতে এক ধরনের মাছ পাওয়া যায়, যার নাম নাফা মাছ। এই মাছ সবসময় স্রোতের ঠিক বিপরীত দিকে চলে। বিপরীত দিকে চলতে চলতে মাছগুলো যখন লাফিয়ে ঝর্ণা পার হতে যায় ঠিক তখনই আদিবাসীরা লাফিয়ে ওঠা মাছগুলোকে জাল বা কাপড় দিয়ে ধরে ফেলে। এ থেকে এই ঝর্ণার নাম দেওয়া হয়েছে নাফাখুম ঝর্ণা। এটিকে আমিয়াখুম জলপ্রপাতের পরই বাংলাদেশের দ্বিতীয় বড় জলপ্রপাত হিসেবে ধরা হয়। অনিন্দ্য সুন্দর এই জলপ্রপাতটি রেমাক্রি থেকে মাত্র আড়াই ঘণ্টা হাঁটার পথ দূরত্বে অবস্থিত।

## অবস্থান
বান্দরবান জেলার থানচি উপজেলার রেমাক্রি ইউনিয়নে এই জলপ্রপাতটি অবস্থিত। বান্দরবান জেলার থানচি উপজেলার রেমাক্রি একটি মারমা অধু্যসিত এলাকা। বান্দরবান হতে ৭৯ কি.মি. দুরে অবস্থিত থানচি। সাঙ্গু নদীর পাড়ে অবস্থিত থানচি বাজার। এই সাঙ্গু নদী ধরে রেমাক্রীর দিকে ধীরে ধীরে উপরে উঠতে হয় নৌকা বেঁয়ে। কারণ নদীটি রেমাক্রী হতে থানচির দিকে ধীরে ধীরে ঢালু হয়ে এসেছে এবং এই জন্য এখানে অনেক স্রোত থাকে। নদীর কিছুদূর পর পর ১-২ ফুট এমন কি কোথাও কোথাও ৪/৫ ফুট পর্যন্ত ঢালু হয়ে নিচে নেমেছে। নদীর দুপাশে সবুজে মোড়ানো উচু উচু পাহাড় রয়েছে। কোন কোন পাহাড় এতই উচু যে তার চূড়া ঢেকে থাকে মেঘের আস্তরে। সবুজে ঘেরা সে পাহাড়ে মাঝে মাঝে দু একটি উপজাতী বসতঘর দেখা যায়। পাহাড়ের ঢালুতে টিন আর বেড়ার ঘর গুলো মারমা ভাষায় বলে ‘খুম’ মানে হচ্ছে জলপ্রপাত। রেমাক্রি থেকে তিন ঘণ্টার হাঁটা পথ দূরত্বে এই জলপ্রপাত।

## পরিবহন ব্যবস্থা
বান্দরবান শহর থেকে থানচি উপজেলা সদরের দূরত্ব ৭৯ কি.মি.। রিজার্ভ চাঁদের গাড়ীতে বান্দরবান থেকে থানচি যেতে সময় লাগে ৩ ঘণ্টা। বর্ষায় ইঞ্জিনবোটে থানচি থেকে তিন্দু যেতে সময় লাগে আড়াই ঘণ্টা। তিন্দু থেকে রেমাক্রি যেতে লাগবে আরও আড়াই ঘণ্টা। শীতের সময় ইঞ্জিন বোট চলার মত নদীতে যথেষ্ট গভীরতা থাকেনা। তখন ঠ্যালা নৌকাই একমাত্র বাহন। রেমাক্রি বাজার থেকে দুইভাবে নাফাখুম-এ যাওয়া পথ আছে। এক ঘণ্টা উঁচু-নিচু পাহাড়ী পথ মাড়িয়ে (পাহাড় ডিঙিয়ে) তারপর রেমাক্রি খালের পাড় ধরে বাকিটা হেঁটে এই পথে চার ঘণ্টা লাগে নাফাখুমে পৌঁছাতে। এতে রেমাক্রি খাল ক্রস করতে হয় তিন বার এবং শেষের দিকে সাঁতার পানি পেরুতে হয়। অপরদিকে আবার পাহাড় না ডিঙিয়ে গোটা পথই রেমাক্রি খালের পাশ দিয়েও যাওয়া যায়।

## আবাসন ব্যবস্থা
রাতে থাকার জন্য যেতে হয় তিন্দু, রেমাক্রি। মারমাদের বাঁশ-কাঠের বাড়ীতে সেখানে থাকা খাওয়ার ব্যবস্থা থাকে।

## চিত্রশালা

File:Nafa-khum waterfalls at Bandarban.jpg|নাফাখুম জলপ্রপাত
File:নাফাখুম ঝর্ণা Nafakhum Waterfalls.jpg|নাফাখুম জলপ্রপাত
File:Nafakhum_Falls.JPG|নাফাখুম জলপ্রপাত
File:Sangu river.jpg|সাঙ্গু নদী


## আরও দেখুন
*বাংলাদেশের জলপ্রপাতসমূহের তালিকা।

## তথ্যসূত্র

## বহিঃসংযোগ
* বান্দরবান জেলার সরকারি ওয়েব জেলা তথ্য বাতায়ন

বিষয়শ্রেণী:বাংলাদেশের জলপ্রপাত
বিষয়শ্রেণী:বান্দরবান জেলার দর্শনীয় স্থান
বিষয়শ্রেণী:বান্দরবান জেলার ভূগোল
বিষয়শ্রেণী:থানচি উপজেলা
দ্য ইন্টারভিউ

***দ্য ইন্টারভিউ*** (ইংরেজি: The Interview, বাংলা অনুবাদ: *সাক্ষাৎকার*) ২০১৪ সালে মুক্তিপ্রাপ্ত একটি রাজনৈতিক কমেডি নির্ভর মার্কিন চলচ্চিত্র। সেথ রজেন এবং ইভাব গোল্ডবার্গের এটি দ্বিতীয় যৌথ পরিচালনা। এর আগে এই পরিচালকদ্বয়, দিস ইজ দ্যা এন্ড চলচ্চিত্রটি পরিচালনা করে। রজেন, গোল্ডবার্গ এবং স্টার্লিংয়ের কাহিনীর ভিত্তিতে চিত্রনাট্য রুচনা করেছেন ড্যান স্টার্লিং। চলচ্চিত্রের কাহিনীতে দেখা যাবে অভিনেতা রজেন এবং জেমস ফ্রাংকো দুজন সাংবাদিক যারা উত্তর কোরিয়ার প্রেসিডেন্ট কিম জং উন এর সাক্ষাৎকার নিতে গিয়ে হত্যা করার নির্দেশনা পায়। ২০১৪ সালের জুন মাসে উত্তর কোরিয়া হুমকি দেয় যদি চলচ্চিত্রটির পরিবেশক কলাম্বিয়া পিকচার্স ম্যুভিটিকে মুক্তি দেয় তবে আমেরিকার বিরুদ্ধে ক্ষমাহীন পদক্ষেপ গ্রহণ করা হবে। কিম জন উন এর ভূমিকায় অভিনয় করেছেন অভিনেতা র‍্যান্ডাল পার্ক। কলাম্বিয়া চলচ্চিত্রটির মুক্তির তারিখ ১০ অক্টোবর থেকে বাড়িয়ে ২৫ ডিসেম্বর করে। চলচ্চিত্রটির ব্যাপক পরিমার্জন ঘটিয়ে তারা উত্তর কোরিয়ার কাছে গ্রহণযোগ্য করে তোলার চেষ্টা করে। চলচ্চিত্রটি নিয়ে মিডিয়া জগতে ব্যাপক আলোচনার সৃষ্টি হয়। তবে মুক্তির পর এটি চলচ্চিত্র বোদ্ধাদের কাছ থেকে মিশ্র প্রতিক্রিয়া পেয়েছে। ৪৪ মিলিয়ন ডলারের ১১২ মিনিটের চলচ্চিত্রটি ১১ ডিসেম্বর লস এঞ্জেলসে উদ্বোধন করার পর ২৪ ডিসেম্বর উত্তর আমেরিকায় মুক্তি দেয়া হয়।

## অভিনয়ে
;প্রধান চরিত্র
* জেমস ফ্রাংকো
* সেথ রজেন
* লিজ্জি ক্যাপলান
* র‍্যান্ডাল পার্ক - কিম জন উন এর চরিত্রে
* ডায়ানা ব্যাং - শুক
* টিমোথি সাইমন
* এন্ড্রু হম
* চার্লস চুন - জেনারেল জং

;ক্যামিও (অতিথি চরিত্র)
* এমিনেম - নিজ চরিত্রে
* রব লুই - নিজ চরিত্রে
* বিল মাহের - নিজ চরিত্রে
* সেথ মায়ার্স - নিজ চরিত্রে
* জোসেফ গর্ডন - নিজ চরিত্রে
* বেন স্ক্রুয়ার্টজ

## তথ্যসূত্র

## বহিঃসংযোগ
* 
* 
* 
* 
* 

বিষয়শ্রেণী:২০১৪-এর চলচ্চিত্র
বিষয়শ্রেণী:২০১০-এর দশকের হাস্যরসাত্মক চলচ্চিত্র
বিষয়শ্রেণী:মার্কিন চলচ্চিত্র
বিষয়শ্রেণী:মার্কিন তিক্ত হাস্যরসাত্মক চলচ্চিত্র
বিষয়শ্রেণী:মার্কিন রাজনৈতিক হাস্যরসাত্মক চলচ্চিত্র
বিষয়শ্রেণী:মার্কিন বিদ্রূপাত্মক চলচ্চিত্র
বিষয়শ্রেণী:কলম্বিয়া পিকচার্সের চলচ্চিত্র
বিষয়শ্রেণী:ইংরেজি ভাষার চলচ্চিত্র
বিষয়শ্রেণী:কোরীয় ভাষার চলচ্চিত্র
বিষয়শ্রেণী:গুপ্তহত্যা সম্পর্কে চলচ্চিত্র
বিষয়শ্রেণী:ইভান গোল্ডবার্গ পরিচালিত চলচ্চিত্র
বিষয়শ্রেণী:সেথ রজেন পরিচালিত চলচ্চিত্র
বিষয়শ্রেণী:চীনের পটভূমিতে চলচ্চিত্র
বিষয়শ্রেণী:বিবাচনকৃত চলচ্চিত্র
বিষয়শ্রেণী:ভ্যানকুভারে ধারণকৃত চলচ্চিত্র
বিষয়শ্রেণী:ম্যানহাটনের পটভূমিতে চলচ্চিত্র
বিষয়শ্রেণী:২০১৪-এর পটভূমিতে চলচ্চিত্র
বিষয়শ্রেণী:দক্ষিণ কোরিয়ার পটভূমিতে চলচ্চিত্র
বিষয়শ্রেণী:২০১০-এর দশকের কোরীয় ভাষার চলচ্চিত্র
বিষয়শ্রেণী:মার্কিন যুক্তরাষ্ট্রে চলচ্চিত্র বিতর্ক
বিষয়শ্রেণী:২০১০-এর দশকের বিদ্রুপাত্মক চলচ্চিত্র
বিষয়শ্রেণী:কলাম্বিয়া পিকচার্সের চলচ্চিত্র
বিষয়শ্রেণী:ভার্জিনিয়ার পটভূমিতে চলচ্চিত্র
বিষয়শ্রেণী:নেভাডার পটভূমিতে চলচ্চিত্র
বিষয়শ্রেণী:চলচ্চিত্র বিতর্ক
বিষয়শ্রেণী:আত্ম-বিবাচন
বিষয়শ্রেণী:রাজনৈতিকভাবে বিতর্কিত বিষয়
বিষয়শ্রেণী:যুক্তরাষ্ট্রের রাজনৈতিক বিতর্ক
বিষয়শ্রেণী:২০১০-এর দশকের ইংরেজি ভাষার চলচ্চিত্র
বিষয়শ্রেণী:২০১০-এর দশকের মার্কিন চলচ্চিত্র
বিষয়শ্রেণী:২০১৪-এর বিতর্ক
বিষয়শ্রেণী:মার্কিন রাজনৈতিক বিদ্রুপাত্মক চলচ্চিত্র
বিষয়শ্রেণী:মত প্রকাশের স্বাধীনতা সম্পর্কিত ঘটনা
বিষয়শ্রেণী:ইংরেজি ভাষার তিক্ত হাস্যরসাত্মক চলচ্চিত্র
চিলাহাটি ইউনিয়ন

**চিলাহাটি ইউনিয়ন** বাংলাদেশের  পঞ্চগড় জেলার দেবীগঞ্জ উপজেলার অন্তর্গত একটি ইউনিয়ন।

## আয়তন
এই ইউনিয়নের আয়তন  ২২.৫ বর্গ কিলোমিটার (১২০৯১ একর)।

## অবস্থান
১নং চিলাহাটি ইউনিয়নটি পঞ্চগড় জেলার দেবীগঞ্জ থানার সর্ব উত্তরে অবস্থিত। এর উত্তরে বড়শশী ইউনিয়ন (বোদা উপজেলা), দক্ষিণে টেপ্রীগঞ্জ ইউনিয়ন (দেবীগঞ্জ উপজেলা), পূর্বে ভোগডাবুড়ী ইউনিয়ন (ডোমার উপজেলা) এবং পশ্চিমে মাড়েয়া (বোদা উপজেলা) ও শালডাঙ্গা ইউনিয়ন (দেবীগঞ্জ উপজেলা)।

## প্রশাসনিক এলাকা
এই ইউনিয়নের অধীনে ৯টি ওয়ার্ড রয়েছে। এই এলাকায় গ্রামের সংখ্যা মোট ৬৮টি এবং মৌজা সংখ্যা ৬টি।

## জনসংখ্যার উপাত্ত
এই এলাকায় সর্বমোট ৩০১০০ জন বাস করে যার মধ্যে পুরুষ ১৫৬৯০ জন এবং মহিলা ১৪৪১০ জন।

## শিক্ষা
এই এলাকায় ৩টি প্রাথমিক বিদ্যালয়. ১টি উচ্চ বিদ্যালয় এবং ১টি কলেজ রয়েছে।
এই ইউনিয়নের শিক্ষার হার শতকরা প্রায় ৭৮%।
## যোগাযোগ ব্যবস্থা
* সড়ক পথে
ঢাকা থেকে ঢাকা- যমুনা সেতু জাতীয় মহাসড়ক পথে রংপুর পর্যন্ত এবং রংপুর থেকে ৩৫ কিলোমিটার আসলে সৈয়দপুর এবং সৈয়দপুর থেকে উত্তর মুখো হয়ে নীলফামারী জেলা ডোমার উপজেলা পর্যন্ত ০৬ কিঃমি উত্তর দিকে আসলে দেবীগঞ্জ উপজেলা পরিষদ। দেবীগঞ্জ উপজেলা থেকে ২০.০০ কি.মি. উত্তর পার্শ্বে ১ নং চিলাহাটি ইউনিয়ন পরিষদ অবস্থিত।
 
পঞ্চগড়- দেবীগঞ্জ থেকে জাতীয় মহাসড়ক পথে বোদা উপজেলা পর্যন্ত এবং বোদা থেকে পূর্ব দিকে ১৯ কি.মি. আসলে পূর্ব পার্শ্বে ১৯.০০কি.মি. ১নং চিলাহাটি ইউনিয়ন পরিষদ।
 
দিনাজপুর- ১নং চিলাহাটি  দিনাজপুর থেকে মহাসড়ক পথে ৪০ কি.মি. পথ আসলে বীরগঞ্জ উপজেলা, বীরগঞ্জ থেকে ২০ কিঃমি উত্তরে খানসামা, ২০ কি.মি. উত্তরে ঝাড়বাড়ী নামক বাজার এবং ঝাড়বাড়ী থেকেপর্যায়ক্রমে ০৬ কিঃমি লক্ষ্মীনারায়নী,০২ কিঃমি ফুলবাড়ীবাজার, ০৪ কিঃমি কালীগঞ বাজার হয়ে সর্বমোট ৮৩কিঃমি (দিনাজপুর-১নং চিলাহাটি) পথ আসলে ১নং চিলাহাটি ইউনিয়ন পরিষদ।

## উল্লেখযোগ্য ব্যক্তি
* গমির উদ্দিন প্রধান
* শফিউল আলম প্রধান

## তথ্যসূত্র

## বহিঃসংযোগ

বিষয়শ্রেণী:দেবীগঞ্জ উপজেলার ইউনিয়ন
শালডাঙ্গা ইউনিয়ন

**শালডাঙ্গা ইউনিয়ন** বাংলাদেশের  পঞ্চগড় জেলার দেবীগঞ্জ উপজেলার অন্তর্গত একটি ইউনিয়ন।

## আয়তন
এই ইউনিয়নের আয়তন  ২১.৫ বর্গ কিলোমিটার (৬৯৬৪ একর)।

## ইতিহাস
দেবীগঞ্জ উপজেলার উত্তর পশ্চিম কোণে অবস্থিত অতীত ঐতিহ্যে ভরা শালডাঙ্গা ইউনিয়ন। এর পূর্বে টেপ্রীগঞ্জ ইউনিয়ন, দক্ষিণে দেবীডুবা ও পামুলী ইউনিয়ন এবং উত্তর ও পশ্চিমে  বোদা উপজেলা।

শালডাঙ্গা সুদূর অতীত থেকে শাল গাছের জন্য বিখ্যাত। করতোয়া তীরবর্তী এই অঞ্চলে পৌরণিক কাল থেকে শাল গাছের অরণ্য ছিল। রামায়ণের যুদ্ধে এটি বিশেষ অস্ত্র হিসাবে শালগাছ ব্যবহৃত হয়েছিল। শালডাঙ্গার মাটি ও পানির নিচে এখনও অনেক শালগাছ উত্তোলিত হচ্ছে। জনশ্রুতি অনুযায়ী এগুলো নুহ (আঃ) 'র প্রলংকরী বন্যার সময় মাটি ও পানির নিচে তলিয়ে যায়। শালডাঙ্গা এখন ও বিলুপ্ত প্রায় শাল বাগান আছে। ঐতিহ্যবাহী েএই শালগাছকে  কেন্দ্র করে শালডাঙ্গার নামকরণ হয়। আগে টেপ্রীগঞ্জ ইউনিয়ন শালডাঙ্গার অন্তর্ভুক্ত ছিল।

শুধু দেবীগঞ্জ অঞ্চলেই নয় বরং সমগ্র দিনাজপুর অঞ্চলের মধ্যে প্রধান বাণিজ্যিক কেন্দ্র ছিল শালডাঙ্গা। মধ্যযুগে এটি ছিল উত্তর বাংলার একটি বিখ্যাত বন্দর। এখান থেকে শাল, শিশু কাঠ নৌকা ভর্তি করে বিশ্বের বিভিন্ন স্থানে নিয়ে যাওয়া হত। ব্রিটিশ আমলে এ অঞ্চলের  শ্রেষ্ঠ বন্দর ছিল এটি। সে সময় শালডাঙ্গা পাটের জন্য বিখ্যাত ছিল । ব্রিটিশ আমলে ইংল্যান্ডের Rally Brothers নামে একটি পাট কোম্পানী শালডাঙ্গা পাট ব্যবসা করত । সে সময় বেলিং মেশিন ছিল শালডাঙ্গায়। এই মেশিনে এখান থেকে পাট বেলিং করে জলপাইগুড়ি হয়ে সেই পাট ইংল্যান্ডে ডান্ডি চলে যেত। তাছাড়া কলকাতা, মুর্শিদাবাদ প্রভৃতি এলাকার সাথেও এর ভগ্নাবশেষ আছে। এছাড়া বৃহত্তর দিনাজপুর অঞ্চলের মধ্যে শালডাঙ্গা প্রথম টেলিফোন লাইন ও পোস্ট অফিস স্থাপিত হয়। দেবীগঞ্জ থানার মধ্যে প্রথম বিদ্যুৎ লাইনও স্থাপিত হয় এখানে তবে বর্তমানে স্থানটি তার গুরুত্ব হারিয়ে ফেলেছে।

## প্রশাসনিক এলাকা
এই ইউনিয়নের অধীনে ১২টি ওয়ার্ড রয়েছে। এই এলাকায় গ্রামের সংখ্যা মোট ৬১টি এবং মৌজা সংখ্যা ১০টি।

## জনসংখ্যার উপাত্ত
এই এলাকায় সর্বমোট ১৮০৩৪ জন বাস করে।

## শিক্ষা
এই এলাকায় ১৩টি প্রাথমিক বিদ্যালয়, ৩টি উচ্চ বিদ্যালয় এবং ১টি কলেজ রয়েছে।

## যোগাযোগ ব্যবস্থা
পঞ্চগড় জেলার দেবীগঞ্জ উপজেলা সদর হইতে ১১কিলোমিটার উত্তর-পশ্চিমে, মাড়েয়া বাজার্ হইতে ৩.৫ কিলোমিটা দক্ষিণে এবং করতোয়া নদীর সিকি কিলোমিটার পশ্চিমে দেবত্তর  গ্রামে অবস্থিত।

## ইউনিয়ন ভূমি অফিস
এই ইউনিয়নে একটি ইউনিয়ন ভূমি অফিস রয়েছে। এই অফিসের প্রধান কার্যাবলী হলো

* ভূমি উন্নয়ন কর আদায়।
* সরকারী খাস ভূমির হেফাজতকরন।
* ভূমিহীনদের কৃষি খাস জমি বন্দোবস্ত।
* নামজারীর প্রস্তাব দেয়া।
* অফিসে হালনাগাদ ভূমি রেকর্ড সংরক্ষণ করা।
* প্রযোজ্য ক্ষেত্রে হাট বাজার হতে খাস আদায় করা।
* সরকারি জলমহাল গুলি রক্ষনাবেক্ষন করা।

## স্বাস্থ্য উপকেন্দ্র/হাসপাতাল
* শালডাঙ্গা ইউনিয়ন উপস্বাস্থ্য কেন্দ্র

## তথ্যসূত্র

## বহিঃসংযোগ

বিষয়শ্রেণী:দেবীগঞ্জ উপজেলার ইউনিয়ন
শহীদ সোহরাওয়ার্দী মেডিকেল কলেজ হাসপাতাল

**শহীদ সোহ্‌রাওয়ার্দী মেডিকেল কলেজ হাসপাতাল** বাংলাদেশের রাজধানী ঢাকার শের-ই-বাংলা নগরে অবস্থিত সরকারি মালিকানাধীন তৃতীয় পর্যায়ের হাসপাতাল। দেশব্যাপী চিকিৎসা জ্ঞান ছড়িয়ে দেয়া ও দক্ষ ডাক্তার গড়ে তোলার জন্য ১৯৬৩ সালে এটি প্রতিষ্ঠিত হয়। বর্তমানে এর শয্যা সংখ্যা ১৩৫০ টি এবং এতে ১০০০ এর অধিক শিক্ষার্থী ও ২০১০ জন কর্মকর্তা-কর্মচারী রয়েছে।

## ইতিহাস
শহীদ সোহ্‌রাওয়ার্দী হাসপাতালের নির্মাণ পরিকল্পনা করেছেন স্থপতি লুই আই কান। শুরুতে হাসপাতাল হিসেবে চিকিৎসা সেবা প্রদান করলেও দীর্ঘদিনের দাবির সুবাদে  সেপ্টেম্বর ৫, ২০০৫ সালে বাংলাদেশ সরকার  শহীদ সোহ্‌রাওয়ার্দী হাসপাতালকে মেডিকেল কলেজে রূপান্তরের সিদ্ধান্ত গ্রহণ করে এবং মে ৬, ২০০৬ সালে ১০০জন শিক্ষার্থী ভর্তি করানোর মাধ্যমে *[[খালেদা জিয়া|বেগম খালেদা জিয়া]] মেডিকেল কলেজ* হিসেবে এর শিক্ষা কার্যক্রম শুরু হয়। পরবর্তিতে জুলাই ১, ২০০৯ সালে মেডিকেল কলেজের নাম *শহীদ সোহ্‌রাওয়ার্দী মেডিকেল কলেজ*-এ পরিবর্তন করা হয়েছে।

## লোকবল
মেডিকেল কলেজ হাসপাতালে ৫০০ জন শিক্ষার্থী এবং ২০০০ জন কর্মকর্তা-কর্মচারী রয়েছে।

## তথ্যসূত্র

## বহিঃসংযোগ
* 

বিষয়শ্রেণী:ঢাকার হাসপাতাল
বিষয়শ্রেণী:১৯৬৩-এ প্রতিষ্ঠিত হাসপাতাল
বিষয়শ্রেণী:হোসেন শহীদ সোহরাওয়ার্দীর স্মারক
দালমা সান্তোস

**দালমা পেরেইরা দিয়াস দস সান্তোস** (; জন্ম: ২৭ ফেব্রুয়ারি, ১৯২৯-২৩ জুলাই, ২০১৩) ছিলেন একজন ব্রাজিলীয় ফুটবলার যিনি ব্রাজিল দলের পক্ষ হয়ে চারটি বিশ্বকাপে প্রতিনিধিত্ব করেছেন। ১৯৫৮ ও ১৯৬২ সালের বিশ্বকাপ ফুটবল জয়ী ব্রাজিল দলের অন্যতম খেলোয়াড় ছিলেন তিনি। দালমা সান্তোসকে ফুটবলের ইতিহাসের অন্যতম সেরা রাইট ব্যাক হিসেবে গন্য করা হয়। তিনি সাধারনত রক্ষনভাগের খেলোয়াড় হলেও দলের প্রয়োজনে প্রায়ই উপরে উঠে দলের আক্রমণে সহায়তা করতেন।
১৯৫৪, ১৯৫৮ ও ১৯৬২ বিশ্বকাপের অল-স্টার দলে জায়গা পেয়েছেন তিনি। এছাড়াও ২০০৪ সালে ফিফার শততম বর্ষপূর্তিতে পেলের ঘোষিত সেরা ১২৫ বেঁচে থাকা ফুটবলার-এর তালিকায় তার নাম অন্তর্ভুক্ত হয়। এছাড়াও তিনি কয়েকজন ফুটবলারদের মধ্যে একজন যারা তাদের ক্যারিয়ারে ১,০০০ টিরও বেশি পেশাদার উপস্থিতি রয়েছে।

## ক্লাব ক্যারিয়ার

## আন্তরজাতিক ক্যারিয়ার

### ১৯৫৪ বিশ্বকাপ

### ১৯৫৮ বিশ্বকাপ

### ১৯৬২ বিশ্বকাপ

### ১৯৬৬ বিশ্বকাপ

## মৃত্যু

দালমা সান্তোস ২৩ জুলাই ২০১৩ নিউমোনিয়ায় আক্রান্ত হয়ে উবেরাবার একটি হাসপাতালে মারা যান।

## তথ্যসূত্র

বিষয়শ্রেণী:১৯২৯-এ জন্ম
বিষয়শ্রেণী:২০১৩-এ মৃত্যু
বিষয়শ্রেণী:ফিফা ১০০
বিষয়শ্রেণী:সাও পাওলোর ফুটবলার
বিষয়শ্রেণী:১৯৫৪ ফিফা বিশ্বকাপের খেলোয়াড়
বিষয়শ্রেণী:১৯৫৮ ফিফা বিশ্বকাপের খেলোয়াড়
বিষয়শ্রেণী:১৯৬২ ফিফা বিশ্বকাপের খেলোয়াড়
বিষয়শ্রেণী:১৯৬৬ ফিফা বিশ্বকাপের খেলোয়াড়
বিষয়শ্রেণী:ফিফা বিশ্বকাপ বিজয়ী খেলোয়াড়
বিষয়শ্রেণী:ব্রাজিলের পুরুষ আন্তর্জাতিক ফুটবলার
বিষয়শ্রেণী:নিউমোনিয়ায় মৃত্যু
বিষয়শ্রেণী:সোসিয়েদাদে এস্পোর্তিভা পালমেইরাসের খেলোয়াড়
বিষয়শ্রেণী:ক্লাব আতলেতিকো পারানায়েন্সের খেলোয়াড়
বিষয়শ্রেণী:ব্রাজিলীয় পুরুষ ফুটবলার
বিষয়শ্রেণী:পুরুষ ফুটবল রক্ষণভাগের খেলোয়াড়
দেবীগঞ্জ ইউনিয়ন

**দেবীগঞ্জ সদর ইউনিয়ন** বাংলাদেশের  পঞ্চগড় জেলার দেবীগঞ্জ উপজেলার অন্তর্গত একটি ইউনিয়ন।

## আয়তন
এই ইউনিয়নের আয়তন  ১৩ বর্গকিলোমিটার (৬০৬২ একর)।

## অবস্থান
এই ইউনিয়নের পূর্বে  উপজেলা পরিষদ ও পূর্বে জেলার শেষ সীমানা ইউনিয়ন পরিষদ। পশ্চিমে  করতোয়া নদী ও পশ্চিম ৯নং দেবীডুবা ইউনিয়ন পরিষদ। উত্তরে  ৭নং টেপ্রীগঞ্জ ইউনিয়ন পরিষদ। দক্ষিণে ৬নং সোনাহার ইউনিয়ন পরিষদ।

## দেবীগঞ্জ ইউনিয়নের ইতিহাস
দেবীগঞ্জ নামকরণ নিয়ে সাধারণত দুটি মতই বেশি প্রচলিত। এই জনপদটি পূর্বে রাজবংশীয় হিন্দু অধ্যুষিত ছিল বিধায় এখানে ছোট ছোট অনেক দেব দেবীর মূর্তি পাওয়া যেত। কিছু দিন আগেও এ অঞ্চলের বিভিন্ন অংশে মাটির নিচে অনেক ছোট ছোট মাটির মূর্তি পাওয়া যায়। এই দেব বা দেবীর নাম থেকেই দেবীগঞ্জ নামটি হতে পারে। তবে সবচেয়ে গ্রহণযোগ্য মত হল-সন্ন্যাসী বিদ্যোহের অন্যতম রুপকার ও খ্যাতিমান নেত্রী দেবী চৌধুরীর নামে নামকরণ। কারণ দেবীগঞ্জ ছিল তার বিপ্লবী আড্ডা। এ অঞ্চলে প্রবাহিত তিস্তা, করতোয়া, আত্রাই প্রভৃতি নদী ছিল তার অবাধ বিচরনস্থল। এখানকার বিভিন্ন জনপদে তিনি ব্রিটিশদের সাথে খন্ড খন্ড যুদ্ধে অবতীর্ণ হয়ে ছিলেন। তাই কৃষক-সন্ন্যাসী ফকির বিদ্যোহের অন্যতম নেত্রী দেবী চৌধুরীরর স্মৃতি থেকে এর নামকরণ করা হয় দেবীগঞ্জ। এর অন্যতম প্রমাণ হল তার প্রধান সহযোগী ভবানী পাঠকের নামে দেবীগঞ্জের দক্ষিণে ভবানীগঞ্জ নামে একটি জায়গার নাম করণ করা হয়েছে।

## প্রশাসনিক এলাকা
এই ইউনিয়নের অধীনে ৯টি ওয়ার্ড রয়েছে। এই এলাকায় গ্রামের সংখ্যা মোট ১০টি ।

## জনসংখ্যার উপাত্ত
এই এলাকায় সর্বমোট ৩২২১৬ জন বাস করে ।

## শিক্ষা
এই এলাকায় ১২টি প্রাথমিক বিদ্যালয়. ৬টি উচ্চ বিদ্যালয়  এবং ২টি কলেজ, ৩টি মাদ্রাসা । এই ইউনিয়নের শিক্ষার হার শতকরা প্রায় ৫৯% ।

## চিকিৎসা
এই ইউনিয়নে ১টি ইউনিয়ন স্বাস্থ্য ও পরিবার কল্যাণকেন্দ্র এবং ৪টি কমিউনিটি ক্লিনিক রয়েছে।
## যোগাযোগ ব্যবস্থা
রাজধানী ঢাকা থেকে ঢাকা -পঞ্চগড় মহাসড়কের পঞ্চগড় জেলার বোদা উপজেলা থেকে পূর্বে পাকারাস্তা  হয়ে ৩০ কি:মি: আসলেই দেবীগঞ্জ উপজেলা পরিষদ। উপজেলা পরিষদের ঠিক পশ্চিমে দেবীগঞ্জ থানা, থানার সংলগ্নে ৩নং দেবীগঞ্জ ইউনিয়ন পরিষদ উপস্থিত। ঢাকা- নীলফামারী মহাসড়কের নীলফামারী জেলার ডোমার উপজেলা থেকে ৮ কি:মি: উত্তরে আসলেই ৩নং দেবীগঞ্জ ইউনিয়ন পরিষদ।
## মুক্তিযোদ্ধার তালিকা
* এ কে ভুইয়া
* শ্রী অনিল চন্দ্র
* মো: মনসুর আলী
* আব্দুল করিম
* সুধীর চন্দ্র
* সুনীল চন্দ্র
* সত্যান চন্দ্র
* শহীদ আব্দুল মান্নান
*মোঃ রবিউল আলম

## উল্লেখযোগ্য ব্যক্তি
* গমির উদ্দিন প্রধান
* শফিউল আলম প্রধান

## তথ্যসূত্র

## বহিঃসংযোগ

বিষয়শ্রেণী:দেবীগঞ্জ উপজেলার ইউনিয়ন
বাংলাদেশে পারমাণবিক শক্তি

**বাংলাদেশে পারমাণবিক শক্তির** উন্নয়নে পারমাণবিক বিদ্যুত কেন্দ্র স্থাপনের প্রথম পরিকল্পনা গৃহীত হয় ১৯৬১ সালে। সে থেকে এই প্রকল্প স্থাপনের সম্ভ্যাবতা যাচাইয়ের পর ১৯৬৩ সালে পাবনার রূপপুরকে প্রকল্পের স্থান হিসেবে নির্বাচন করা হয়। ২০০১ সালে বাংলাদেশ সরকার পারমাণবিক শক্তি পরিকল্পনা গ্রহণ করে  এবং জুন ২৪, ২০০৭ সালে সরকার দেশে বিদ্যুত সমস্যা সমাধানের লক্ষ্যে পারমাণবিক বিদ্যুৎ কেন্দ্র স্থাপনের নীতিগত সিদ্ধান্ত গ্রহণ করে।

২০০৯ সালে বাংলাদেশ সরকার রাশিয়ার সাথে বিদ্যুৎ কেন্দ্র নির্মাণের আলোচনা শুরু করে এবং একই বছরের ১৩ই ফেব্রুয়ারি দুই দেশের মধ্যে পারমাণবিক বিদ্যুৎ কেন্দ্র নির্মাণের লক্ষ্যে একটি সমঝোতা স্মারক বা MOU (Memorendum of Understanding) স্বাক্ষরিত হয়। এছাড়া বাংলাদেশ, যুক্তরাষ্ট্র , ফ্রান্স এবং চীনের সাথে শান্তিপূর্ণ পারমাণবিক শক্তি কার্যক্রম পরিচালনা করা শীর্ষক একটি সহযোগিতা স্মারকে স্বাক্ষর করেছে। বাংলাদেশ সরকারের বিদ্যুত জ্বালানী ও খনিজ সম্পদ মন্ত্রণালয় এবং বিদ্যুত উন্নয়ন বোর্ড স্থানীয় পর্যায়ে যুক্ত আছে।

ফেব্রুয়ারি ২, ২০১১ সালে বাংলাদেশ ও রাশিয়ার রাষ্ট্রীয় আণবিক শক্তি করপোরেশনের (রসাটম) সাথে দেশের দক্ষিণ-পশ্চিমাঞ্চলীয় পাবনা জেলার রূপপুরে পারমাণবিক বিদ্যুৎ কেন্দ্র স্থাপনের চুক্তি স্বাক্ষরিত হয়েছে। চুক্তি অনুযায়ী রাশিয়া ২০০০ হাজার মেগাওয়াট বিদ্যুত উৎপাদনের লক্ষ্যে দুটি পারমাণবিক চুল্লী স্থাপন করবে এবং আগামী পাঁচ বছর এই প্রকল্প বাস্তবায়নের সময় সীমা নির্ধারিত হয়েছে। ২০২১ সালে আনুমানিক দুই বিলিয়ন ডলার ব্যয়ে নির্মিতব্য এই বিদ্যুত কেন্দ্রটি উৎপাদনের জন্য চালু হবে বলে জানান রাশিয়ার রাষ্ট্রীয় পারমাণবিক শক্তি কমিশনের মহাপরিচালক এবং সাবেক প্রধানমন্ত্রী সের্গেই কিরিয়েঙ্কো ।

মে ২৯, ২০১৩ সালে প্রধানমন্ত্রী বাংলাদেশের দক্ষিণ অঞ্চলের অভ্যন্তরীণ কোন দ্বীপে দ্বিতীয় পারমাণবিক বিদ্যুত কেন্দ্র নির্মাণ করার ঘোষণা দিয়েছেন।

## আরো দেখুন
* রুপপুর পারমাণবিক বিদ্যুৎ কেন্দ্র
* বাংলাদেশ পরমাণু শক্তি কমিশন

## তথ্যসূত্র

বিষয়শ্রেণী:বাংলাদেশে পারমাণবিক শক্তি
পামুলী ইউনিয়ন

**পামুলী ইউনিয়ন** বাংলাদেশের  পঞ্চগড় জেলার দেবীগঞ্জ উপজেলার অন্তর্গত একটি ইউনিয়ন।

## আয়তন
এই ইউনিয়নের আয়তন  ২১ বর্গকিলোমিটার (৫২৮০ একর)।

## প্রশাসনিক এলাকা
এই ইউনিয়নের অধীনে ৩টি ওয়ার্ড রয়েছে। এই এলাকায় গ্রামের সংখ্যা মোট ১৪টি।

## জনসংখ্যার উপাত্ত
এই এলাকায় সর্বমোট ১৯৬০৭ জন বাস করে ।

## শিক্ষা
এই এলাকায় ১১টি প্রাথমিক বিদ্যালয়. ৬টি উচ্চ বিদ্যালয় এবং ৩টি এবতেদায়ী মাদ্রাসা রয়েছে । এই ইউনিয়নের শিক্ষার হার শতকরা প্রায় ৬৫%।

## চিকিৎসা
এই ইউনিয়নে ১টি ইউনিয়ন স্বাস্থ্য ও পরিবার কল্যাণকেন্দ্র, ১টি উপস্বাস্থ্য কেন্দ্র এবং ১টি কমিউনিটি ক্লিনিক রয়েছে।
## যোগাযোগ ব্যবস্থা
রাজধানী ঢাকা থেকে ঢাকা-ভায়া- দেবীগঞ্জ ভায়া পঞ্চগড় হাইওয়ে রোডের লক্ষীরহাট চৌরাস্তা হতে ১.৫ কি.মি দক্ষিণে, মৌমারী হতে ১.৫ কি.মি উত্তরে পামুলী ইউনিয়ন কমপ্লেক্স ভবন অবস্থিত

## মুক্তিযোদ্ধার তালিকা

## উল্লেখযোগ্য ব্যক্তি

## তথ্যসূত্র

## বহিঃসংযোগ

বিষয়শ্রেণী:দেবীগঞ্জ উপজেলার ইউনিয়ন
সৌন্দর্য

**সৌন্দর্য্য** বা নিগিলা বা **সৌন্দর্য** () হল কোন ব্যক্তি, প্রাণী, স্থান, বস্তু, অথবা ধারনার একটি বৈশিষ্ট্য, যা কোন আনন্দ বা আত্মতৃপ্তির উপলব্ধিক বা অনুভূতিক অভিজ্ঞতার যোগান দেয়। সৌন্দর্য্যকে নন্দনতত্ত্ব, সমাজবিজ্ঞান, সামাজিক মনোবিজ্ঞান, এবং সংস্কৃতির একটি অংশ হিসেবে গণ্য করা হয়। একটি "আদর্শ সৌন্দর্য্য" হল এমন একটি সত্তা, যেটি প্রশংসিত হয় অথবা এমন কিছু বৈশিষ্ট্য যেগুলো নির্দিষ্ট সংষ্কৃতিতে ব্যাপকভাবে পরিপূর্ণতার বৈশিষ্ট্য হিসেবে গণ্য হয়।

## তথ্যসূত্র

বিষয়শ্রেণী:শিল্পকলা
বিষয়শ্রেণী:নন্দনতত্ত্ব
বিষয়শ্রেণী:সৌন্দর্য
বিষয়শ্রেণী:নান্দনিক সৌন্দর্য
বিষয়শ্রেণী:নন্দনতত্ত্বের ধারণা
বিষয়শ্রেণী:ফ্যাশন
বিষয়শ্রেণী:শারীরিক আকর্ষণীয়তা
অর্চিতা স্পর্শিয়া

| name               = অর্চিতা স্পর্শিয়া
}}

**অর্চিতা স্পর্শিয়া ** (জন্ম ৮ ডিসেম্বর ১৯৯৩) একজন বাংলাদেশী মডেল ও অভিনেত্রী। মডেলিং ও টিভি বিজ্ঞাপনের পাশাপাশি তিনি নাটকে অভিনয় করেও বেশ সুনাম অর্জন করেছেন। এয়ারটেল পরিচালিত ‘ইম্পসিবল ৫' এ অভিনয় করে ২০১৩ সালে অভিনেত্রী হিসেবে জনপ্রিয়তা লাভ করেন। 
এছাড়া বিটিভি তে বিবিসি এর উজান গাঙ্গের নাইয়া তে অভিনয় করে তার কর্মজীবনে ভিন্ন মাত্রা যোগ করেন।

## প্রাথমিক জীবন
স্পর্শিয়া ১৯৯৩ সালের ৮ ই ডিসেম্বর বাংলাদেশের ঢাকায় জন্মগ্রহণ করেছিলেন। তিনি পরিবারের একমাত্র সন্তান এবং একাকী তার মায়ের কাছে বেড়ে ওঠেন। মাত্র এক বছর বয়সে তার বাবা তাঁদের ছেড়ে চলে যান। তার মা সুজন হক একজন প্রাক্তন সাংবাদিক এবং অসচ্ছল পরিবার ও এতিমদের নিয়ে সমাজকর্মী হিসাবে কাজ করেছেন। বর্তমানে সুজান হক পোশাকের ব্যবসা চালাচ্ছেন।

ছোট বেলা থেকেই অঙ্কন, উপন্যাস এবং চলচ্চিত্রের প্রতি স্পর্শিয়া গভীর অনুরাগী ছিলেন। স্পর্শিয়া প্রশিক্ষণ এবং শিখেছে শাস্ত্রীয়,সালসা এবং সমসাময়িক নৃত্যশিল্পীও। স্পর্শিয়া সেফালন ইন্ট থেকে তার প্রাথমিক স্কুল শেষ করেছেন। তারপরে তিনি পিয়ারসন এডেক্সেল লন্ডন পরীক্ষার বোর্ডের অধীনে তার ও এবং এ লেভেল শেষ করেছেন। তারপরে তিনি মিডিয়া স্টাডিজ এবং জার্নালিজমে অনার্স করতে লিবারেল আর্টস ইউনিভার্সিটিতে (ইউল্যাব) ভর্তি হন। তিনি ডিজিটাল প্রোডাকশন (চলচ্চিত্র নির্মাণ)-কে প্রধান হিসাবে নিয়েছিলেন।
তাকে নিজের এবং তার মায়ের দায়িত্ব নিতে হবে এবং তাই তিনি ১৫ বছর বয়সে পড়াশুনার পাশাপাশি কাজ শুরু করেছিলেন। প্রথমে তিনি শিশুদের আর্ট শিক্ষক হিসাবে একটি আর্ট স্কুলে যোগদান করেছিলেন এবং তারপরে তিনি তার জুনিয়রকে প্রশিক্ষণ দিয়েছিলেন। পরে তিনি আর্ট ডিরেক্টর হিসাবে একটি বিজ্ঞাপন সংস্থা এবং প্রযোজনা সংস্থায় যোগদান করেছিলেন এবং পরে সহকারী পরিচালক হিসাবে তার কেরিয়ার শুরু করেছিলেন, কারণ চলচ্চিত্র নির্মাতা হওয়ার স্বপ্ন ছিল তার। অভিনয় শুরুর আগে স্পশিয়া টিভি বিজ্ঞাপন ও মডেলের প্রতি আকৃষ্ট ছিলেন। তার চলচ্চিত্রের প্রতিও আগ্রহ রয়েছে। ২০২৪ সালের ১৪ ফেব্রুয়ারী ভালোবাসা দিবসে একটি সফটওয়্যার প্রতিষ্ঠানের পরিচালক সৈয়দ রিফাত নাওঈদ হোসেনের সাথে তার বিয়ে হয়।

## কর্মজীবন
স্পর্শিয়া তার অভিনয় জীবন শুরু করেন ‘প্যারাসুট’ তেলের বিজ্ঞাপনের অভিনয় দিয়ে।'বন্ধু তিন দিন' শিরোনামের সেই বিজ্ঞাপনটি ব্যাপক জনপ্রিয়তা লাভ করেছিল। এরপর এয়ারটেল এর কিছু বিজ্ঞাপন করেন। তিনি “রোদ”, “ওয়ারিশনামা”, “অরুনুদয়ের তরুন দল” দ্বারা নাটকে পদার্পণ করেন।

## চলচ্চিত্রের তালিকা
### নাটক

### চলচ্চিত্র
* *[[বন্ধন (২০১৯-এর চলচ্চিত্র)|বন্ধন]]* (২০১৯)
* *[[ইতি তোমারই ঢাকা]]* (২০১৯)
* *[[আবার বসন্ত]]* (২০১৯)
* *[[কাঠবিড়ালী (চলচ্চিত্র)|কাঠবিড়ালী]]* (২০১৯)
* *[[নবাব এলএলবি]]* (২০২০)
* *ছক* (২০২১)
* *[[ফিরে দেখা]]* (২০২২)
* *[[জলকিরণ]]* (২০২২)

## ওয়েব ধারাবাহিক

## তথ্যসূত্র

## বহিঃসংযোগ
* বাংলা মুভি ডেটাবেজে "অর্চিতা স্পর্শিয়া"
* ইন্টারনেট মুভি ডেটাবেজে "অর্চিতা স্পর্শিয়া"
* 

বিষয়শ্রেণী:১৯৯২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাংলাদেশী নারী মডেল
বিষয়শ্রেণী:বাংলাদেশী টেলিভিশন অভিনেত্রী
বিষয়শ্রেণী:ইউনিভার্সিটি অফ লিবারেল আর্টস বাংলাদেশের প্রাক্তন শিক্ষার্থী
উজান গাঙ্গের নাইয়া

**উজান গাঙ্গের নাইয়া** হল একটি নাটক সিরিজ যার মূল বার্তা বাল্যবিবাহ এবং অপ্রাপ্তবয়স্ক গর্ভধারণের নেতিবাচক দিকগুলি নিয়ে । এটি ২০১৪ সালে বিবিসি মিডিয়া অ্যাকশন (বিবিসিএমএ) বাংলাদেশ দ্বারা সম্প্রচারিত হয়েছিল । এটি রাষ্ট্রীয় মালিকানাধীন টেলিভিশন চ্যানেল বিটিভিতে প্রদর্শিত হয়েছিল এবং মূলত দেশের গ্রামীণ জনগোষ্ঠীকে লক্ষ্য করে তৈরি করা হয়েছিল। সিরিজটি অত্যন্ত ভালোভাবে গ্রহণ করা হয়েছিল, ৩৫ মিলিয়ন মানুষের কাছে পৌঁছেছিল।

## পর্ব
১৬ পর্বের প্রথম সিরিজটি পরিচালনা করেছেন গিয়াসউদ্দিন সেলিম এবং বাশার জর্জিস এবং লিখেছেন গিয়াসউদ্দিন সেলিম এবং লেখকদের একটি দল। এই সিরিজের কলাকুশলী এবং কাস্ট শিল্পীদের মধ্যে রয়েছেন মামুনুর রশীদ, ফজলুর রহমান বাবু, ওয়াহিদা মল্লিক জলি, চঞ্চল চৌধুরী, দীপা খন্দকার, অর্চিতা স্পর্শিয়া, কাজী নওশাবা আহমেদ, শ্যামল মাওলা, শাহেদ আলী, শিল্পী সরকার অপু, মোমেনা চৌধুরী এবং আরও অনেকে।

উজান গাঙ্গের নাইয়া হল বিবিসি আগমনি (বাংলাদেশে বিবিসি মিডিয়া অ্যাকশনের স্বাস্থ্য প্রকল্প ব্র্যান্ড) এর অংশ যার অধীনে বিবিসি মিডিয়া অ্যাকশন টিভি শো, রেডিও প্রোগ্রাম এবং পাবলিক সার্ভিসের ঘোষণা তৈরি করছে ।

## পটভূমি
নাটকটির কাহিনী ছোট বোন জেসমিন এবং আনিকাকে ঘিরে, যাদের দুই ভাই বিবাহিত। ১৬ বছর বয়সী আনিকা তার পড়াশোনা চালিয়ে যেতে চায় এবং স্ত্রী এবং পুত্রবধূ হিসেবে জীবনের সাথে খাপ খাইয়ে নিতে সংগ্রাম করে। তার গল্পের মাধ্যমে, নাটকটি বাল্যবিবাহ এবং গর্ভাবস্থার চ্যালেঞ্জগুলি অন্বেষণ করে। সিরিজটি প্রসবের সাথে সম্পর্কিত স্বাস্থ্যকর অনুশীলনগুলিকেও প্রচার করার চেষ্টা করে, যেমন প্রসবের সময় একজন দক্ষ স্বাস্থ্যসেবা কর্মীর উপস্থিতি। দ্বিতীয় সিজনে আনিকা কয়েক বছর পরে একটি ভিন্ন গ্রামীণ সম্প্রদায়ের স্বাস্থ্যসেবা কর্মী হিসেবে কাজ করে।

## অভিনয়শিল্পী
প্রথম সিজনের ১৬ পর্বের জন্য
* মামুনুর রশিদ হায়দার চরিত্রে
* ফজলুর রহমান বাবু সুলতান চরিত্রে
* ইশরাত নিশাত দাদি চরিত্রে
* সৈয়দা চরিত্রে ওয়াহিদা মল্লিক জলি
* শিল্পী আক্তার অপু সালমা চরিত্রে
* আরিফ চরিত্রে চঞ্চল চৌধুরী
* হালিম চরিত্রে শামল মাওলা
* অনিকা চরিত্রে অর্কিতা স্পোরশিয়া
* মারুফা আক্তার জুঁই মৌ চরিত্রে
* রূপা চরিত্রে শামীমা নাজনীন
* মারুফা চরিত্রে দীপা খন্দকার
* লতা চরিত্রে সাদিকা স্বর্ণা
* শাহেদ আলী জহির চরিত্রে
* জিসান শাহজাদা চরিত্রে
* শেলি আহসান বানু চরিত্রে
* পঙ্কজ মজুমদার - শোভন চরিত্রে
* রাহেলার চরিত্রে শিরিন শাহেদ সেউন্টি
* বাচ্চু চরিত্রে মো. ইকবাল হোসেন
* রশিদ চরিত্রে আনোয়ারুল হক

## অভ্যর্থনা
নাটকটি প্রথমবারের মতো বাংলাদেশী বিনোদন মাধ্যমে সন্তান জন্মদানের বাস্তবসম্মত অনস্ক্রিন চিত্রায়নের জন্য প্রশংসা পেয়েছে।

## তথ্যসূত্র

## বহিঃসংযোগ
* 

বিষয়শ্রেণী:বাংলাদেশ টেলিভিশনের অনুষ্ঠান
বিষয়শ্রেণী:২০১৪-এ অভিষিক্ত বাংলাদেশী টেলিভিশন ধারাবাহিক
বিষয়শ্রেণী:বাংলাদেশ টেলিভিশনের মৌলিক অনুষ্ঠান
বিষয়শ্রেণী:বাংলাদেশী নাট্য টেলিভিশন ধারাবাহিক
বিষয়শ্রেণী:বাংলাদেশী টেলিভিশন অনুষ্ঠান
দাসাই নাচ

**দাসাই নাচ** একপ্রকার সাঁওতালি যুদ্ধনৃত্য। এই নাচ ভারতীয় রাজ্য পশ্চিমবঙ্গের পুরুলিয়া, বাঁকুড়া, পশ্চিম মেদিনীপুর জেলা, বীরভূম, বর্ধমান জেলার আসানসোল মহকুমা এবং ঝাড়খণ্ড রাজ্যের সাঁওতাল পরগণা, ধানবাদ, রাঁচি, হাজারিবাগ, বোকারো, রামগড়, পূর্ব ও পশ্চিম সিংভূম প্রভৃতি জেলায় জনপ্রিয়।

## নৃত্যশিল্পী
দাসাই নাচ সাঁওতাল যুবক ও কিশোরদের যৌথ নৃত্য। নৃত্যশিল্পীরা গেঞ্জি বা জামা এবং শাড়ী পরে মাথায় লম্বা কাপড়ের ফেট্টি বেঁধে তাতে ময়ূরের পালক লাগিয়ে নেয় ও কাগজের ফুল গুঁজে  নেয়। এছাড়া তারা কানে কানপাশা, গলায় হার, হাতে ময়ূরের পালক এবং পায়ে ঘুঙুর লাগিয়ে নাচে অংশগ্রহণ করেন। নাচের সময় অনেক নৃত্যশিল্পী অস্বাভাবিক আচরণ করে থাকেন, যাকে ঝাপান নামা বলা হয়ে থাকে। তখন তাকে বাবুই ঘাসের দড়ির গোছা দিয়ে মারা হয়ে থাকে।

## রীতি
ছয় জন করে নৃত্যশিল্পী দুই সারিতে পরস্পরের মুখোমুখি হয়ে আড়াই ফুটের ব্যবধানে থেকে গানের ও বাজনার ছন্দে একসাথে তিন পা এগিয়ে-পিছিয়ে নৃত্য করে থাকেন। কখনো ছয়জন করে নর্তক চারটি সারিতে সারিবদ্ধ হয়ে একই ভঙ্গীতে এবং একসাথে ডান ও বাম দিকে ঘুরে নেচে থাকেন। কখনো আবার তারা বৃত্তাকারে সংঘবদ্ধ হয়ে বসে বা উবু হয়ে বা দাঁড়িয়ে ঘড়ির কাটার বিপরীতে ঘুরে ঘুরে নাচ করে থাকেন।
## আরও দেখুন
* হুদুর দুর্গা
* দশৈং

## তথ্যসূত্র

বিষয়শ্রেণী:সাঁওতাল
বিষয়শ্রেণী:ভারতের নৃত্য
বিষয়শ্রেণী:পশ্চিমবঙ্গের সংস্কৃতি
বিষয়শ্রেণী:ঝাড়খণ্ডের সংস্কৃতি